
IS  ostri  saeculi  homines  in  vitis  eorum,  qui  historiae  partes 
egerunt  secundarias,  per  peculiares  libros  conscribendis  ita  versari 
solent,  ut  non  immerito  vir  quidam  criticus  nuper  hanc  fere 
censuram  tulerit:  quando  vitam  personae  minus  praeclarae  tot 
paginis  descriptam  legerit,  ob  oculos  sibi  constitisse  statuam  exilem 
ingenti  super  basi  constructam.  Idemne  nunc  diverticulum  ingre¬ 
dior  de  Mario  Yictorino  disputaturus?  Historiam  conversionis  eius 
nos  non  tanti  ducimus,  quanti  saeculi  IV  Christiani.  Sed  convertit 
se  ad  Christianismum  philosophus  inter  omnes  quotquot  tunc  in 
occidente  fuerunt  haud  scio  an  princeps.  Qui  novae  religionis 
assecla  factus  ut  antea  philosophicos  ita  tunc  Christianos  libros 
impigro  stilo  exaravit.  Non  exuit  omnem  paganitatem;  dilucide 
igitur  illa  opuscula  docent,  quatenus  Romanorum  passim  in 
Christiana  castra  transeuntium  animi  inter  ethnica  atque  Christiana 
placita  versati  sint.  At  Victorinus,  ut  philosophum  decet,  in 
circumscribendo  systemate  theologiae  suae  desudat;  ecce  tres 
inter  se  colluctantes  cogitandi  normae:  gentilis  rhetor  Romanus, 
qui  in  commentariis  biblicis  Vergilium  citet  et  res  mythologicas 
afferat;  senex  Christianus  quem  non  fugiat  ethica  novae  religionis 
gravitas,  qui  gaudeat  legere  scripturam  sacram;  philosophus,  qui 
theologiam  vere  scientificam  fundamentis  philosophicis  superstruere 
nitatur,  qui  dogmaticas  illius  temporis  contentiones  intellegere 
studeat.  Adde  quod  scripta  Nostri  intellectu  tam  difficilia  sunt, 
ut  in  enucleandis  sensibus  obscuris  atque  perplexis  operarii  vice 
fungi  non  infima  laus  sit. 

CAP.  I. 

De  Victorini  vita. 


Non  multa  sunt,  quae  antiquitatis  fontes  nobis  de  Victorini 
vita  suppeditant.  C.  Marium  Victorinum  1)  natione  Afrum  fuisse  et 
codices  2)  et  Hieronymus  3)  probant.  Africa  saec.  I — IV.  in  usum 
totius  occidentis  illustres  tulit  rhetores  4).  Natus  videtur  esse  circa 
a.  CCC.,  ut  ex  his  argumentis  conici  potest:  Qui  aetate  iam 
provectus  Christianum  se  confessus  sit, 5)  quem  Hieronymus 6) 
a.  354  Romae  insignem  fuisse  tradat,  necesse  est  eum  ineunte 
saeculo  quarto  natum  esse;  ipse  in  libro  grammatico,  quem  gentilis 
composuit 7)  „nostra  quoque,  inquit,  memoria  Lactantius  ete.“ 
Quo  procreatus  sit  parente,  quibus  usus  magistris,  qua  schola, 
testes  silent;  veri  simile  est  in  Africa,  ubi  rhetorice  florebat, 
iuveniles  vires  exercitatas  esse.  A  persona  rhetoris  sive  grammatici 
studia  philosophica  tunc  minime  aliena  erant.  Romam  igitur  ubi 
transmigravit,  totum  se  dedidit  philosophiae.  Hac  in  urbe  ex 
temporibus  Plotini  atque  Porphyrii  multi  versabantur  Neoplatonici. 
Sed  quom  alii  natione  Graeci  essent,  alii  graecisarent,  Noster  in 
eorum  numero  fuit,  qui  philos.  opera  Graeca  in  Italam  linguam 
vertenda  sibi  susciperent.  Neque  Platonis  modo,  ut  Chalcidius 
fecit, 8)  sed  etiam  Aristotelis  aliquot  opera  interpretatus  esse 
videtur.  Augustin.  confess.  VIII,  2  „quosdam  libros  Platonicorum 
quos  Victorinus  —  —  in  Latinam  linguam  transtulisset^  fortasse 
inter  alios  respicit  Victorini  interpretationem  isagoges  Porphyrianae 


1)  Nomen  Fabii  codices  quantum  ego  sciam  non  prae  se  ferunt.  Gram¬ 
matica  quaedam  scripta  Nostro  merito  abiudicata  id  commiserunt,  cfr. 
Teuffel,  hist.  litt.  Rom.  §  408,  4 — 6. 

2)  Ut  antiquissimos  nominem,  Bernensis,  St.  Galli,  Middlehillenses. 

3)  Hieronym.  vir.  inlustr.  101. 

4)  Juvenal.  VII,  147  Inscr.  Lat.  III  nro.  2127  a.  nomino  Frontonem,  Ar¬ 
nobium,  Lactantium. 

5)  Augustin.  confess.  VIII,  2—4. 

6)  in  chronie,  ad  a.  2370  =  p.  Chr.  354. 

7)  de  hexametro,  ap.  Keil,  gramm.  latin.  VI.  p.  209. 

8)  Chalcidii  interpretatio  atque  comment.  in  Platonis  Timaeum  ed. 
Wrobel,  Lips.  1877. 

in  Aristotelis  categorias.  *)  Magis  se  Aristotelis  sectatorem  quam 
Platonicorum  eo  prodit,  quod  spreta  tali  theosophica  abundantia 
quali  inter  Neoplatonicos  tunc  gaudebat  Firmicus  Maternus  *)  in 
primis  dialecticis  quaestionibus  studet.  Scripsit  „de  syllogismis 
hypotheticis“  (Cassiodor.  dialect.  et  Isidor.  orig.  II.  28,  25)  et  in 
scriptis  cum  grammaticis  tum  theologicis  tam  praecisis  acutis 
definitionibus  atque  syllogismis  utitur,  ut  lector  saepe  sibi  super 
novaculam  ire  videatur. 

Quanto  provehebatur  aetate,  tanto  diligentius  ad  fines  scientiae 
philosophicae  accessit.  Erat  enim  in  eorum  numero,  quibus 
philosophia  tamquam  pons  esset,  super  quem  in  novam  religionem 
transgrederentur,  cfr.  Augustin.  ad  Discur.  ep.  118  „Plotini  schola 
Romae  floruit  habuitque  condiscipulos  multos,  acutissimos  et 
sollertissimos  viros.  Sed  aliqui  eorum  magicarum  artium  curiositate 
depravati  sunt,  aliqui  dom.  Jes.  Chr.  ipsius  veritatis  —  —  quam 
conabantur  attingere,  cognoscentes  gestare  personam  in  eius 
militiam  transierunt.  “  Qua  via  quomodo  sensim  propius  ad 
Christianismum  —  si  ita  dici  potest  —  accesserit,  dolemus,  quod  non 
liqueat.  Constat  tamen  Christianorum  in  dies  crescenti  multitudine, 
auctoritate,  sincera  vita,  operibus  eleemosynae,  ritibus  etc.  minus 
eum  motum  esse  quam  magisteriis  quibus  acquievit,  ratus  ibi 
summam  subesse  doctrinam  quam  philosophi  balbutissent.  Legebat* 2 3) 
sanctam  scripturam,  omnes  Christianas  litteras  investigabat  studio¬ 
sissime  et  perscrutabatur,  colloquebatur  cum  Simpliciano, 4)  quem 
familiarissime  noverat,  abstinebat  tamen  a  conventiculis.  Imo 
confessus  se  iam.  paene  esse  Christianum  cohortantem  Simplicianum, 
ut  prodiret  in  ecclesiam,  interrogavit,  num.  parietes  facerent 
Christianum.  Fuit  profecto  satis  difficile  rhetorem  qui  tot  nobiles 


1)  Quam  interpretationem  iterum  commentatus  est  Boethius.  Caeterum 
his  de  rebus  cfr.  Prantl,  hist.  logices  occident.  I  p.  660  sq. 

2)  Julii  Firmic.  Mat.  mathes.  I.  2  imo  per  totum  opus  Neoplatonismum 
confitetur. 

3)  Ita  narrat  Augustino  confess.  VIII,  2  Simplicianus. 

4)  Hic  operam  dabat  ut  disputando  et  docendo  imprimis  nobilia,  docta, 
philosophica  ingenia  ad  sua  dogmata  traheret.  Ambros.  epist.  65,  1  „cum 
fidei  et  acquirendae  cognitionis  divinae  gratia  totum  orbem  peragraveris  et 

quotidianae  lectioni - omne  vitae  tempus  deputaveris  acri  ingenio 

etiam  intelligibilia  complectens  utpote  qui  etiam  philosophiae  libros,  quam 
a  vero  sint  devii  demonstrare  soleas  etc.  Simplicianum  non  aliter  cum 
Victorino  censeo  collocutum  esse  quam  cum  ipso  Ambrosius,  cfr.  Ambros. 
ep.  37,  37  (liber  sapiens);  38,  1  (sapiens  etiam  dives);  37,  36  sq. 

senatores  docuisset,  qui  inter  philosophos  magnus  putaretur,  cuius 
in  honorem  statua  in  foro  Traiano  staret x)  vita  paene  exacta  ad 
illos  homunciones  superstitionis  incusatos  accedere;  accessisset 
tamen,  si  praeter  dogmata  aliud  quid  animo  satisfecisset.  Fortasse 
ut  volgus  paganum  ita  etiam  rudem  Christianum  contemnebat, 
quum  non  religionem  sibi  veram  quaereret  sed  scientiam.  Yicit 
tandem  veritas  quam  in  dies  magis  hauriebat  lectione  sacra. 
Deposita  verecundia  publice  professus  est  Christianismum; 
obstipefacti  steterunt  Romani,  laetabantur  Christiani.  Factum  est 
imperante  Constantio.  Nam  c.  Arium  II,  9  „Probatum  illud, 
inquit,  ab  imperatore  imperatoris  nostri  patre.“  Id  quod  in  Julianum 
vix  cadit,  retento  sensu  proprio  vocis  patris.  Christianus  fuit, 
quom  edictum  Julianus  proponeret,  ne  quis  magister  rhetoricus 
aut  grammaticus  ritus  Christiani  cultor  doceret,  id  quod  a.  362 
promulgatum  est.*  2)  Quo  audito  Yictorinus  scholae  auditorio 
valedixit.  3)  Otiosus  igitur  tempore  usus  est  ad  scientiam 
Christianam  penitus  percipiendam  atque  componendos  libros  et 
exegetici  generis  et  polemici  contra  Manichaeos  Arianosque.  Nec 
tamen  ipse  descendit  in  campos  conciliorum.  Mansit  enim  laicus 
id  quod  nemo,  qui  huius  viri  conversionem  perlegerit,  mirabitur. 
In  nullo  codice  nomini  Yictorini  adicitur  titulus  clerici,  et  quod 
Cassiodorius  (de  institut.  divina)  Yictorinum  dicit  „ex  rhetore 
episcopum“  testimonium  est  duobus  saeculis  minoris  viri  atque 
Yictorinum  episcopum  Pictabionensem  cum  rhetore  fortasse 
confundentis. 

Reliquos  deinde  aetatis  annos  Noster  Romae  emensus  est 
occupatus  semper  legendo  et  scribendo.  Scripsit  circiter  XYI 
opera  theologica  quorum  dimidia  pars  ad  nostram  pervenit  memo¬ 
riam.  Quo  librorum  numero  tamenetsi  omnia  scripta  quandam 
festinantis  stili  notam  prae  se  ferunt,  effici  tamen  potest,  Nostrum 
complures  annos  superfuisse  postquam  baptismum  accepit.  An 
inter  vivos  fuerit  quom  Hieronymus  adversum  Jovinianum  scripsit 
ambiguum  est.  Neque  enim  cum  Martianaeo  atque  Yallarsio4) 


!)  Hieronym.  chronie,  ann.  laud. 

2)  Ita  edicti  verba  interpretor  Ammian.  22,  10,  7  cfr.  25,  4,  20. 

3)  Augustin.  confess.  VIII,  5  Juliani  temporibus  lege  data  prohibiti  sunt 
Christiani  docere  literaturam  et  oratoriam,  quam  legem  ille  amplexus 
scholam  deserere  maluit  etc. 

4)  Hieronym.  op.  ed.  Martianay  tom.  IV  p.  229;  ed.  Yallarsi  1  p.  210; 


nomen  Yictorini  omittere  neque  contra  codicum  testimonium 
retinere  ausim.  At  usque  ad  hunc  diem  de  codicibus  Hierony- 
mianis  diiudicari  non  potest. 

Magis  perspicua  nobis  vita  Yictorini  pateret,  si  in  libris  suis 
de  se  mentionem  fecisset.  Quod  nusquam  deprehendimus.  Sed 
iam  aggrediamur  ad  opera  Nostri. 


CAP.  II. 

Yictorini  Opera. 

Nihil  ad  nos  pertinere  censeo  de  iis  libris,  quos  Marius 
ethnicus  conscripsit,  verba  facere.  Satis  erit  studiosum  eius  rei 
lectorem  ablegasse  ad  Teufifel,  hist.  Iit.  Rom.  §  408  et  Keil,  gram- 
mat.  Latin.  vol.  YI.  Praeter  haec  grammatica  scripta  commen¬ 
tarios  in  Ciceronis  dialogos  0  commemorat  Hieronym.  apol.  c.  Rufin. 
I,  16,  qui  perierunt  simul  cum  libro  de  syllogismis  hypotheticis. 
Etiam  illi  libri  Platonicorum,  quos  de  Graeco  in  Latinum  trans¬ 
tulit,  iniuriam  temporum  passi  sunt.  Una  interpretatio  isagoges 
Porphyrianae  in  Aristotelis  categorias  e  Boethii  commentariis 
restitui  potest.  Et  hac  interpretatione  et  aliis  terminis  technicis 
logices  per  primam  partem  medii  aevi  haud  mediocris  momenti 
Noster  fuit. * 1  2) 

§  2.  OPERA  THEOLOGICA  servato  temporis  ordine  haec  sunt : 

1.  Contra  Manichaeos  primum  scripsit  ad  Justinum  Mani- 
chaeum  contra  duo  principia  Manichaeorum  et  de  vera  carne 
Christi.  Qui  primus  ex  codice  Herevallensi  edidit  Sirmondus 
effinxit  hunc  titulum;  acephalum  reperies  in  codicibus  Yaticano 
et  Ottobonianis.  Hieronymus  in  catalogo  libri  mentionem  facit 
nullam.  Nec  tamen  est,  cur  de  Yictorino  auctore  dubitemus :  si 
enim  ex  stili  indole  argumentum  repeti  licet,  Nostri  dictio  tam 


,,cur  piaculum  vocis  huius  Roma  audire  non  potuit  ?“  veteres  editiones,,  cur 
—  —  Romae  Victorinus  audire  non  potuit  ?“  Certo  de  nostro  Yictorino 
cogitandum  esset. 

1)  Commentarii  in  Ciceronis  rhetorica  (Ciceron.  ed.  Orelli  Y,  1  sq. 
Halm,  rhetor,  lat.  minor,  p.  153  sq.)  Quinti  Fabii  Laurentii  cuiusdam  non 
Nostri  sunt. 

2)  cfr.  Prantl,  histor.  logic.  I  p.  661  sq.  Nos  infra  saepe  Yictorini 
philosophas  distinctiones,  definitiones,  conclusiones  in  medium  proferentes 
viri  acutum  ingenium  praedicabimus. 


6 


singularis,  obscura,  novis  vocabulis  tumens  a  caeterorum  valde 
dissonat,  ita  ut  Victorini  scripta  facile  dignosci  possint.  Ex  hoc 
libro  voces:  milia  miliorum  c.  4,  alocale  (ab — locus)  c.  11,  in- 
carneus  c.  15,  adverbium  cassum  =  frustra  c.  16,  grassam  en  c.  16 
Victorinum  ferreum  clamant.  Et  vox  graeca  compatio  =  '/opTraajxa 
c.  5  est  una  ex  magno  numero  talium  vocabulorum,  quae  §  5 
huius  cap.  enumerabimus.  Dogmata  quoque,  in  primis  deitatis 
notio  cum  caeteris  Nostri  placitis  congruunt,  cfr.  c.  11  et  16. 

2.  Eadem  dici  possunt  de  libro  quem  Sirmondus  ex  cod.  Here- 
vall.  editum  inscripsit  „de  verbis  scripturae  Factum  est  vespere 
et  mane  dies  unus,  coeperitne  a  vespera  dies  an  a  matutino. “ 

3.  Tertium  deinde  librum  „de  generatione  divinau  seu  „de  gener, 
divini  verbiu  omnes  codices  Victorino  tribuunt.  Est  responsum 
Candido  Ariano  datum,  qui  de  eodem  argumento  ad  Victorinum 
epistulam  direxerat  (a  codicibus  praemittitur).  Scatet  hos  opus¬ 
culum  argutiis  dialecticis,  optime  illustrat  notionem  deitatis  gene¬ 
rantis  et  creantis,  quam  Victorinus  habuerit.  Plura  reperies  in 
notis  cap.  III. 

4.  Provocatus  a  Candido  altera  epistula  —  et  hanc  codices 
praemittunt  —  scripsit  opus  principale  IV  libros  contra  Arium 
ab  Hieronymo  *)  commemoratos  in  catalogo  c.  101.  Qui  in  IV 
libros  digessit,  Victorino  invito  distinxit.  Nam  I,  48  est  aperta1 2) 
commissura;  rursus  III,  18  et  IV,  1  cohaerent.  Caeterum  hoc  li¬ 
bros  post  elucubrationem  de  generatione  divina  editos 3)  esse  I,  1 
demonstrat  „in  primo  sermone  huius  operis  et  multa  et  fortiora 
quaedam  etiam  horum,  o  amice  Candide,  proposita  atque  tractata 
abs  te  sunt  (in  Candidi  de  generatione  divina)  quae  quamquam 
ut  oportuit,  dissoluta  sunt  etc.u  (i.  e.  in  refutatorio  meo !).  Conscrip¬ 
sit  hos  libros  anno  360  —  361  imperante  Constantio,  cfr.  adv. 
Arium  II,  9. 


1)  ,, Adversus  Arium  libros  more  dialectico  valde  obscuros,  qui  nisi  ab 
eruditis  non  intelleguntur.“  Haud  scio  an  sub  hoc  titulo  adv.  Arium  etiam 
alia  scripta  subsumpserit  (nro.  3.  5.  atque  quae  non  exstant). 

2)  c.  Arium  1,54  „in  libro,  qui  ante  istum' £  respicit  ad  praecedentia 
capitula. 

3)  Quom  igitur  de  generat,  div.  31  dicat  „Dictum  est  a  nobis  sufficienter 
—  in  aliis  libris  a  quo  sit  progressio  et  descensio  regressioque  spir.  scti. 
declarata  est££,  et  deinde  „de  iis  tribus  alia  nobis  oratio“  non  potest  respi¬ 
cere  ad  libros  suos  adv.  Arium  in  loculis  retentos  —  nam  quid  ad  Can¬ 
didum  hoc?  —  sed  ad  libros,  qui  ad  nos  non  pervenerunt. 

5.  Quasi  summulam  operis  permagni  submisit  tractatum  „de 
homousio  recipiendo4*  cuius  sub  finem  c.  4  maiorem  tractatum  i.  e. 
libros  adv.  Arium  commemorat. 

6.  Hymni  tres  de  trinitate,  quibus  in  componendis  nullum 
metrum  nullam  aut  assonantium  vocum  regulam,  aut  stropharum 
secutus  est,  ut  orationi  solutae  similes  sint.  De  Yictorino  auctore 
dubitari  non  potest.  Praeter  codices  qui  opus  c.  Arium  continent, 
asservant  duo  Casinates.  Quorum  cod.  nr.  29  fol.  348  „  Yictorini 
rhetoris  in  fine  libri  quem  contra  Arrianos  fecit:  Adesto  lumen 
verum  pater  omnipotens  Deus  —  tibi  gratiarum  actio  in  saecula 
sempiterna.  Jtem  cod.  nr.  30  saec.  XI  fol.  181  Yictorini  rhetoris 
in  fine  libri  quem  c.  Arrianos  confecit44  Adesto  etc.  Textus  ab 
editis  saepe  discrepat.  Jam  antea  ut  vides  sub  nomine  Yictorini 
libris  huius  auctoris  adnexi  erant,  id  modo  in  dubio  relinquitur,  x) 
utrum  libris  IY  c.  Arium  an  tractatui  de  homousio  recip.  Stilus 
atque  dogmata  dubitationem  non  admittunt. 

Acrem  scripulum  submovet  libellus  „de  physicis44  quem  An¬ 
gelus  Maius  ex  duobus  cod.  Ottobon,  uno  Yatic.  primus  in  col- 
lection.  nov.  III,  2  protulit.  Hi  tres  codices  Yictoriniana  tantum 
scripta  exhibent,  subsequitur  elucubratio,  de  qua  agitur.  Sed  sunt 
recentissimae  aetatis  codices,  alter  ex  primo,  tertius  ex  his  fluxit. 
Qui  saec.  XIY.  Ottob.  nr.  3288a  consarcinavit,  fieri  potuit,  ut 
scriptis  Yictorini  hinc  illinc  collectis  suo  iudicio  fultus  adderet 
„de  physicis44.  Orationis  argumento  uti  non  possumus:  etsi  enim 
voces  quaedam  novae  atque  insolitae,  qualibus  gaudere  soleat 
Yictorinus,  ut  miraculum,*  2)  innativitas  c.  5,  impossibilitas  =  im¬ 
becillitas  agendi  =  unvermoegen  c.  6,  item  possibilitas  14 — 15, 
probamentum  c.  18,  assolidari,  glaciari  Nostri  esse  videntur,  nihil 
tamen  certi  habeo.  Doctrina  huius  libelli  alium  clamat  auctorem : 
Yictorinus  addictus  est  doctrinae  praeexistentis  animae,  huius  tra¬ 
ctatus  c.  8  repugnat;  ille  peccatum  repetit  ex  animarum  corporali 
indumento,  heic  retinetur  Y.  Test.  narratio ;  ille  animam  quamdiu 
in  mundo  sit  putat  quasi  immundam,  heic.  c.  14 — 15  de  deitate 


q  Quod  est  ,,in  fine  libri"  non  librorum  tamen  pertinere  potest  ad 
opus  maius,  quod  a  Victorino  ipso  in  IY  libros  non  distinctum  esse,  supra 
suspicati  sumus. 

2)  miraculum  =  miratio  non  solum  Victor,  de  homous.  recip.  4  sed 
etiam  Ambrosiaster  ad  Galat.  3,  1.  Heic.  c.  1  lege  sui  miraculo  =  selbst- 
bewunderung,  non  „vi  mitaculi"  cum  A.  Maio. 

protoplasti  oratio  est;  Yictorinus  Christi  personam  ex  notione 
deitatis  construit,  tractatus  de  physicis  tenorem  biblicum  servat. *) 
In  Yictorini  genuinis  operibus  raro  reperies  allegorias,  heic  sunt 
loco  argumentorum;  cfr.  in  primis  cap.  16.  Librum  percurrens 
saepe  tibi  homiliam  quandam  legere  videberis.  Quibus  ego  caussis 
permotus  abiudicandum  esse  Nostro  hunc  tractatum  censeo. 

Eadem  iudico  de  carmine  in  YII  fratres  Machabaeos  quod 
neque  Nostri  neque  Yictorini  Pectabionensis  sed  Hilarii  Arela- 
tensis  esse  viris  doctis  assentior. 

Serius  ad  scribendos  commentarios  in  epistulas  Pauli  se 
convertit.  Hieronym.  vir.  ili.  „commentarios  in  apostolum44  quom 
commemoret,  non  satis  compertum  habeo,  num  in  omnes  Paulinas *  2) 
composuerit.  Ad  nostram  memoriam  pervenerunt  commentarii  in 
ep.  ad  Galatas  (libri  II),  ad  Ephesios  (libri  II),  ad  Philippenses, 
eadem  qua  nominavi  serie  editi,  cfr.  ad  Philipp.  2,  6  ubi  comm. 
in  Ephes.  mentio  fit.  Epist.  ad  Romanos  eum  commentatum  esse 
nescio  an  testis  sit  Ambrosiaster.  3)  Saepissime  proprios  libros 
laudare  Noster  consuevit.  Ita  comment.  ad  Ephes.  1,  4  „de  qua 
re  et  in  aliis  epistulis  tractavimus/4  Item  quom  comment.  ad 
Ephes.  4,  10  facta  mentione  doctrinae  complurium  coelorum  per¬ 
gat  „de  quo  tractatu  iam  multa  diximus  in  praeterito44  quia  nihil 
in  commentariis,  qui  supersunt,  reperitur  cogitandum  est,  lectores 
revocari  ad  Yictorini  verba  in  II  Corinth.  12,  3  sq.  Codices  A. 
Maii  qui  saepe  lacunas  habent  nec  tamen  indicant  (Phil.  1,  1 — 14. 
Galat.  5,  17— -6,  1  desunt)  videntur  e  mutilo  archetypo  descripti 
esse,  qui  fortasse  quondam  plura  continuerat,  cfr.  §  insequ. 
3  nr.  4. 

Sed  dogmatica  quoque  alia  opuscula  sua  citat. 4)  Comment. 
ad  Ephes.  5,  2  „de  qua  re  est  liber  certus,  hoc  exponens  quid 


!)  Apud  Victorinum  Christi  opus  est  superatis  affectibus  corporis  animas 
liberare;  heic  Christus  inducitur  diabolum  fraude  irretiens,  cfr.  c.  24 
esuriit,  ut  ne  (diabolus)  intellegendo  Deum  diffugeret  etc. 

2)  Apostolus  =  Paulus  saepe  apud  patres  Lat.  cfr.  Koffmane,  kirchen- 
lat.  p.  12. 

3)  ad  Roman.  5,  14  sic  habet  „(Lectiones  quaedam)  hodieque  in  latinis 
reprehenduntur  codicibus,  sic  inveniuntur  a  veteribus  posita  Tertulliano 
Victorino  et  Cypriano“.  Victorinus  Pictabionensis  in  apocalypsim  tantum 
commentarios  scripserat.  Alius  huius  nominis  clarus  vir  nusquam  invenitur. 

4)  Auctor  Appendicis  ad  Isidorum  (ap.  Fabricium,  biblioth.  ecclesiast. 
p.  69)  „Victorinus  episc.  composuit  versi  bus  duo  opuscula  admodum  bre- 

spiritus  sit  et  quam  intellegentia m  habeat,  ut  substantia  eius 
possit  intellegi.“  Erat  igitur  ni  fallor  titulus  eiusmodi  „de  in¬ 
tellegentia  (passive,  cfr.  continentia)  spiritus. “  Ad  Ephes.  4,  10 
„Ergo  passio  illa  Christi  et  resurrectio  et  ascensio  perfectio  est 
omnium  tam  in  mundo  quae  salvari  possent,  quam  in  aeternis  et 
super  omnes  coelos.  Quod  mysterium  plenissime  unius  libri 
explicatione  tractavimus.^  In  libros  c.  Arium  et  de  generat, 
divina  respicit  ad  Ephes.  1,  4  „sed  de  his  ac  de  eodem  tractatu 
alias  et  pluribus  explicavimus^  et  1,  21  „et  in  his  libris  (i.  e. 
commentariis)  et  a lib i  plenius  etc.“  Futuri  libri,  quem  compo¬ 
siturus  sit,  spem  praetendit  ad  Ephes.  4,  8  „arbitror  de  isto  sensu 
(Christi  opere)  librum  aliquem  esse  complendum,  quem  permissu 
Dei  iam  aggrediar,  ut  omnia  necessaria  ad  istius  modi  intellegen¬ 
tiam  liberi  a  necessitate  interpretationis  (exegeticae)  valeamus  im- 
plere.“  Ecce  senex  iuvenilis! 

§  3.  Codices  Victorini  opera  continentes  hi  innotuerunt; 

1)  Ottobonian.  n.  3288  a.  saec.  XIV. 

2)  Ottobon.  3288  b  saec.  XIV  ex  praecedente  descriptus. 

3)  Vatican.  3546  saec.  XVI  apographum  e  praeeuntibus 
Praebent  hi  tres  eodem  ordine  comment.  in  ep.  ad  Galatas,  ad 
Philippenses ;  de  verbis  geneseos  „factum  est  vespere  etc.u ;  contra 
duo  principia  Manichaeorum  (initio  mutilum) ;  comm.  in  ep.  ad 
Ephesios;  de  physicis. 

4)  Cod.  Herevallensis,  ex  quo  Sirmondus  primus  prompsit 
contra  Manich.  et  de  verb.  scr.  „factum  est  vespere  etc.“  Com¬ 
mentarii  in  aliquot  Pauli  epist.  inerant.  Quot,  Sirmondus  non 
prodidit.  Et  nos  indagantes,  ubi  cod.  nunc  sit,  operam  perdidimus. 
Herenthals  monasterium  erat  Belgicum. 

5)  cod.  Udalrici  Augustae  Vindel.,  unde  Mabillon  analect. 
veter.  IV,  115  Candidi  et  Viet,  de  generat,  div.  desumpsit.  Fuisse 
videtur  eiusdem  aetatis  atque  nro  11. 

6)  cod.  Tornacensis,  membran.  saec.  XII  vid.  Pertz,  archiv. 
VII  p.  561.  Exhibet  post  Boethii  ad  Eutychen,  Candidi  Ariani  ad 
Mar.  Victorinum  rhetorem;  item  Marii  ad  Candidum  i.  e.  opera 
supra  nr.  3 — 4  §  2  nominata. 


via,  unum  adv.  Manichaeos  —  —  aliud  autem  adv.  Marcionistas  etc.“ 
Haec  Yict.  Afro  rhetori  accenset  Miraeus,  quam  sententiam  protulisse  satis 
habeo:  refutare  est  chartam  perdere. 


10 


7)  Claromontamis  in  colleg.  societ.  Jesu.  cfr.  Simon,  critiq. 
de  la  bibliotheq.  des  auteurs  eccles.  I  p.  64 — 66.  Quot  opuscula 
contineat,  ubi  nunc  asservetur,  cuius  sit  aetatis,  iguotum. 

8)  Cod.  Middlehillens.  nro  1684  (460)  ap.  Haenel  p.  849: 
Marii  Victorini  de  trinit.  libri  IY  ad  Candidum.  Est  saec.  XII. 

9)  Cod.  Middlehill.  membran.  saec.  XIII  ineunt,  ap.  Haenel 
p.  822:  Candidus  Arianus  ad  Mar.  Yictorin.  de  generatione  divina; 
Marinus  Yict.  orator  ad  Cand.  Arian.  de  eodem  argumento. 

10)  Cod.  St.  Galli  nro  831  saec.  XI  qui  pag.  60  sq.  continet 
Candidi  ad  Yictorinum  de  gener,  div.  et  Yictorini  responsum. 

11)  Cod.  Bernens.  nr.  212  saec.  IX — X  fol.  1:  excerptum  e 
libro  Yictorini  contra  Candidum  Arrianum. 

12)  Casinens.  nr.  30,  de  quo  Montfaucon,  biblioth.  bibliothe¬ 
carum  p.  221  atque  tom.  I  bibliothecae  Casinens.  cfr.  Reifferscheid, 
bibi,  italica  II,  376. 

13)  Casinensis  nr.  29  fol.  348  ap.  bibi.  Casinens.  I  p.  281. 
Horum  uterque  hymnos  tantum  continet  cfr.  supra  §  2  nr.  6. 

Codicum  Parisiensium,  quos  E.  du  Pin  temporibus  ibi  fuisse 
credo  —  tacet  Montefalconius  —  in  recenti  oribus  libris  frustra 
vestigia  indagavi;  superesse  spero. 

Alios  codices  praetermitto  verens  ne  eundem  librum  bis  terve 
enumerem  quom  saepe  in  alia  armaria  transportati  sint.  Satis 
erit  monuisse  cod.  ap.  Montfaucon,  biblioth.  p.  186  esse  Ottoboni- 
anum  (nro.  1.)  ibidem  p.  109  Yaticanum  nr.  3546  (n.  3). 

§  4.  Yidisti  sat  magnam  copiam  libr.  manu  scriptorum  super¬ 
esse;  sed  editi  ad  fidem  illorum  minime  conformati  sunt.  Editores 
acquieverunt  unumquodque  opus  depromere;  insequentes  deinde 
patrologi  recudendum  curabant.  Ediderunt  primi:  Ziegler,  conc, 
in  genesin  et  exod.  p.  232  sq.  script.  nro  3,  deinde  ex  alio  codice 
Mabillon.  —  Sirmondus  script.  nro  1—2  a.  1630.  —  Herold  in 
haereseologia,  Basii.  1556  p.  186  libros  IY  c.  Arium.  —  Commen¬ 
tarios  in  epist.  Paulinas  nostro  saeculo  A.  Mai  in  patrum  veterum 
nova  collectione  III,  2  pag  1  sq.  In  bibliothec.  Patrum  Yictorinus 
locum  tenet  in  Parisiensi  a.  1644  tom.  IY  in  Lugdunensi  tom.  IV 
in  Yeneta  tom.  VIII.  Palmam  tulit  J.  P.  Migne  qui  in  patrolo- 
Sfiae  cursu  tom.  VIII  ad  recusas  maculas  textus  inveteratas  novas 
addidit.  In  commentariis  praecipue  sexcentos  locos  facile  depre¬ 
hendi  quae  emendari  potuissent.  Nemo  philologus  unquam  theologi 
Yictorini  scripta  curae  habuit. 

§  5.  Oratio  Nostri  est  admodum  abstrusa  atque  perplexa *) 
ita  ut  vix  rhetoris  credas;  sed  obscura  argumenta,  termini  philo¬ 
sophici,  constricti  syllogismi  excusant;  nam  in  commentariis  stilus 
multo  planior  est.  Afrum  se  minus  in  genere  dicendi  prodit, 
quam  recentiores  in  primis  A.  Maius  volunt.  Graecanicis  vocibus 
aequo  pluribus  utitur;  v.  g.  philonica  disputatio  (cpiXovstxos)  factum 
est  vesp.  c.  1.  —  apostrophare  comm.  in  Galat.  3,  26.  — 
compationes  =  xop-ocapocxa  c.  Manich.  2.  —  ceryx  acc. 
cerycem  =  xyjpuxa1 2)  generat,  divin.  16.  —  blasphemiter  c.  Arium 
1,  16 — 46.  Fugiant  Cicerones,  audimus  „praeaeternus,  praecausa, 
praeexistentia,  elucescentia,  existentialitas,  intelligentitas,  intelligen- 
tialitas,  essentitas,  limitamentum,  counitio,  vivefacere  (at  crebro 
vivificare)  et  —  eheu  —  potentificare  (c.  Arium  3,  7).“  Sed  haec 
monstra,  ubi  posita  sunt,  ad  argumentationem  elucidandam  valde 
videntur  esse  utilia. 


CAR  III. 

De  Victorino  Theologo. 

Ex  studiis,  quibus  Victorinus  gentilis  operam  dedit,  eum 
fructum  Christianus  percepit,  ut  ad  systematicas  et  exegeticas 
quaestiones  tractandas  non  inhabilis  factus  sit.  Exegetae  laudes  pro 
illis  temporibus  non  mediocres  meritus  est.  Etsi  allegoriae  artibus 
omnino  abstinere  non  potest3),  minus  frequenter  tamen  utitur, 
rarissime  argumentandi  caussa.  Multis  locis  prae  se  fert  sanum, 
ut  ita  dicam,  sensum  historicum.  Quales  Galatae  fuerint,  qualis 
Jacobus  Hierosolymitanus,  quid  discordiae  inter  Petrum  et  Paulum 
Antiochiae,  quid  inter  ecclesiae  apostolicae  et  saec.  IY.  pastores  etc. 
non  solum  bene  animadvertit  sed  etiam  libera  oratione  prosecutus 


1)  Ut  iam  Hieronymus  animadvertit  de  vir.  inlustr.  101.  1.  1.  „qui  nisi 
ab  eruditis  non  intelleguntur  “.  — 

2)  Ita  sec.  contextum  lege  pro  „cervicem.“ 

3)  Allegorias  invenies  ad  Galat.  4,  4  (de  femina)  ad  Ephes.  1,  21  (Chr. 
in  dextera  Dei  est  constitutus,  quia  est  Deus  operans,  operatio  vero  motus 
in  dextera  est)  Item  c.  Arium  1,  8—62;  ad  Philipp.  2,  6.  Alia  eius  generis 
(c.  Arium  3,  12  =  psalm.  15,  10)  Victorinus  a  praecessoribus  mutuatus  est. 

est. x)  Angelus  Maius  saepe  textui  notas  admonitorias  et  excusa- 
torias  addere  coactus  est. 

Verborum  sententias  singulares  prudenter  explorat  neque  quod 
ad  philologi  curas  pertinet  quin  secundum  post  Hieronymum 
locum  teneat  dubito.  Codicibus  ad  commentarios  suos  conficien¬ 
dos  usus  est  et  graecis  et  latinis;  atque  in  vero  ponderando  et 
eligendo  considerate  agit.  Quae  res  quom  ita  se  habeant  Hiero¬ 
nymi  (prolog.  in  comm.  ad  Galat.)  non  assentiamur  livido  atque 
iniquo  iudicio 1  2).  Sequentibus  saeculis  quod  Victorius  minus  placuit 
minusve  usui  fuit,  et  uberiore  oratione  et  inopia  sensuum  „mora- 
liuma  factum  esse  mihi  videtur. 

§  2.  Qui  Nostri  vitam  et  mores  diligenter  perspexerit 
suspicionem  fortasse  movebit,  ne  sit  in  scriptis  theologicis  ita 
versatus,  ut  omissa  scriptura  sacra  philosophica  modo  gaudeat 
ratiocinatione.  Sed  c.  Arium  I,  „ne  quis,  inquit,  blasphemiter 
intellegens  meum  dogma  dixerit;  omnia  enim  a  sancta  scriptura 
et  dicuntur  et  sunt“.  Item  de  generat,  div.  1  „si  ut  nomine  sic 
et  re  Christianus  est  quispiam,  necesse  habet  venerari  scripturas.^ 
Ecclesiasticae  vero  traditioni  non  eatenus  indulget  quatenus 
plerique  illius  temporis  theologi.  Nusquam 3)  eam  tamquam 
docendi  normam  profert.  Volt  theologus  esse  mere  biblicus.  Sed 
ipse  invitus,  quas  a  iuventute  animo  conceperat  cogitationes  et 
placita,  Scripturae  obtrudit  atque  argumenta  e  gentili  doctrina 
repetita  infert.  Quantum  momenti  philosophia  in  theologiam 
Victorini  instibaverit  singulis  locis  indagabimus;  totam  enim  nunc 
doctrinam  Christianam  Nostri  circumscribemus. 

§  3.  Theologiae  vox  occurrit  eo  sensu,  ut  sit  dogmatice 4) 
distincta  a  „praeceptis  vivendi“  i.  e.  ethice.  Comm.  in  Ephes. 


1)  cfr.  Galat.  1,  19;  2,  12  alias.  Quae  de  singularum  ecclesiarum  (Ephes. 
Galat.  Phil.)  condicionibus  tradit,  satis  probant,  Yictorino  haud  fallacem 
illius  temporis  imaginem  ob  oculos  versatam  esse. 

2)  Hieronym.  1.  1.  „occupatus  ille  eruditione  saecularium  literarum 
omnino  sanctas  ignoravit“.  Arianorum  et  Homousiastarum  certo  multa 
scripta  Noster  novit,  pauca  affert.  Origenis  commentarios  fortasse  et 
aliorum  manibus  versavit  in  componendis  suis.  Caetera  vide  cap.  IV. 

3)  Ad  Philipp.  2,  8  „sed  catholica  disciplina  dicit  et  semper  fuisse  pa¬ 
trem  et  filium  et  ita  et  dicendum  est  et  intellegendum".  Nec  tamen  anxie 
patrum  eccles.  doctrinas  respicit. 

*)  Ita  primus  occident  is  doctor  latiore  sensu  vocis  theologiae  =  scientiae 
Christianae  —  nam  moralem  scientiam  e^se  negat  —  utitur. 

prooem.  „summa  totius  disciplinae  semper  esse  debet,  ut  habeant 
cognitionem  theologiae  i.  e.  Dei,  Christi,  mysterii  ipsius  et  adventus 
et  caeterorum,  quae  ad  eam  cognitionem  pertinent.  Item  praecepta 
vivendi  Christianis  vel  omnibus  vel  singulis  convenientia  per- 
tinent.“  Aliis  verbis  ad  Philipp.  2,  5  „hoc  ad  moralem  discipli¬ 
nam  i.  e.  ad  vitam  pertinent,  illud  ad  scientiam  —  —  alia  ad 
scientiam,  alia  ad  actus  et  ad  vitam.u  In  theologia  primum 
locum  obtinet  doctrina  de  Deo. 

§  4.  Deitatis  notionem  exposuit  in  libris  c.  Arium  et  de 
generatione  divina.  En  summam:  Ad  consequendam  divinitatis 
ideam  fundamentis  philosophicis  superstruit  dialecticas  argumen¬ 
tationes.  Ita  etiam  christologia  ex  deitatis  notione  repetitur,  non 
ex  ea  quaestione,  quale  personae  historicae  Christi  aeternum 
atque  ontologicum  sit  fundamentum.  Christologiae  igitur  maior 
pars  in  exprimendam  trinitatis  doctrinam  subsumatur,  necesse  est. 
Divinitas  est  ternaria,  non  quod  ternariam  se  manifestavit  revela¬ 
tione  sed  quia  logica  necessitate  cogitatur.  Yictorinum  ipsum 
secutus  deitatis  doctrinam  explicare  aggrediar  secundum  categorias 
existentiae,  caussae,  vitae,  cognoscibilitatis,  voluntatis. 

De  generat,  divina  c.  13  postquam  exposuit  quattuor  formas 
logicas:  quae  vere  sint,  quae  sint,  quae  non  vere  non  sint,  quae 
non  sint,  subsequitur  „ Eorum,  quae  vere  non  sunt,  deum  esse 
nefas  est  suspicari.  Necessario  enim  Deum  per  praelationem  et 
eminentiam  *)  xd>v  ovtojv  dicimus  supra  omnem  existentiam,  supra 
omnem  vitam  supra  omnem  cognoscentiam,  super  omne  ov  et 
rcavxajv  ovtojv  ovxa;  inintelligibile,  infinitum,  invisibile,  sine  intellectu 
insubstantiale,  incognoscibile.  —  —  quoniam  supra,  quae  sunt, 
nihil  de  his,  quae  sunt;  jxyj  ov  ergo  Deus  est“.  Deinde  c.  14 — 15 
si  verba  obscurissima  recte  perpenderis  invenies  talia  fere:  Mvj  ov 
per  se  incognoscibile  apparet  tamquam  xo  ov  „sola  sua  potentia 
xo  ov  in  manifestationem  adduxit  et  genuit  —  Filius  ergo  Jesus 
Christus  xd  usv  dvxa“.  At  qua  via  quave  ratione  hinc  definiri 
potest  spiritus  sanctus?  Acute  sibi  consulit  Yictorinus  c.  Arium 
1,  13  „Duplex  potentia  xoo  Xoyoo  (=xotj  ovxoc;)  ad  Deum  (xo  jjlt]  ov). 


i)  c.  Arium  4,  23  negat  se  assequi  velle  Dei  notionem  „per  priva¬ 
tionem,  sed  per  suprala  tion  em“.  ,, Cogimur  illa  de  Deo  dicere,  ut  eius 
sit  incomprehensibile  et  esse,  vivere,  intellegere,  ut  nec  esse  quidem 
illa  videantur,  quod  ille  supra  omnia  sit,  quare  et  dvv Trocpxxo;  et  avoucios  et 
avooc  et  aCouv. 

Una  in  manifesto :  Christus  in  carne ;  alia  in  occulto  (id  est  quae 
sensibus  corporis  comprehendi  non  potest)  spiritus  sanctus.  In 
praesentia *)  ergo  cum  erat  Xoyos  h.  e.  Christus  non  poterat  venire 
Xoyo*  in  occulto  h.  e.  spir.  sanctus.  Joann.  16,  7  etenim  si  non 
discedo,  paracletus  non  veniet  ad  vos.  Duo  ergo  et  isti:  ex  filio 
spiritus  sanctus* 2)  sicuti  ex  Deo  filius,  conrationabiliter  et  spir. 
sanctus  ex  patre.  Quid  respondisset  Noster,  si  interrogatus  esset 
quis  fuerit  Xoyo?  antequam  in  carnem  descenderet? 

Pater  merum  est  esse  atque  inactuosa  actio  (c.  Arium  1,  13) 
„Filius  distabit  hoc,  quod  movetur  et  operatur  in  manifestationem, 
propter  magnam  divinitatem  nobis 3)  incognoscibiliter  operante 
patre.  Supra  beatitudinem  4)  est  pater  et  idcirco  ipsum  requiescere 

(c.  Arium  1,  3) - „quod  est  esse  pater  est,  quod  est  operari 

Xoyo;  (c.  4).“  Inde  rursus  spir.  sanctum  distingit  c.  13  „una 
motio  i.  e.  actio  agens  Christus  est  et  spiritus  sanctus:  et  primum 
est  vivere  et  ab  ipso,  quod  est  vivere,  intellegere:  vivere  qui¬ 
dem  Christus,  intellegere  spiritus. u%  Et  alibi  (c.  12)  „pater 
inoperans  5)  operatio,  filius  operans  operatio,  id  quod  est  regenerare, 
sanctus  autem  spir.  operans  operatio  in  quod  est  regenerare; 
cfr.  c.  Arium  3,  8. 

Eadem  per  categoriam  caussae  sic  exprimuntur:  Pater  est 
caussa  principalis  sive  praecaussa  (c.  Arium  1,  3),  prima  caussa 
omnium  principiorum  (c.  Ar.  1,  49)  Filius  est  principium  omnium 
rerum  et  intellectibilium  et  sensibilium.  Spiritus  autem  sanctus 
est  illud  agens,  potentificans,  principium  in  actione 6). 

Deinde  quod  ad  notionem  voluntatis  attinet,  locus  idoneus 
est  comm.  ad  Ephes.  1,  1  „Chr.  —  —  voluntas  dei  est  —  — 
volt  Chr.  quae  deus  volt.  Intellegamus  igitur  deum  esse  ipsam 
potentiam,  magnitudinem  substantiam  plenitudinis  totius:  Christum 
- dei  voluntatem.  Hoc  si  quis  penitus  ac  diligenter  attendat, 


1)  i.  e  dum  est  Christus  in  carne;  eadem  vox  eodem  sensu  c.  Arium  1.  39. 

2)  Etiam  alibi  spir.  sanctus  magis  e  filio  pendet,  c.  Arium  I,  12; 
1,  8;  1,  16. 

3)  Operatur  certe,  quamvis  homines  hebetes  non  videant :  generat  filium 
quae  est  motio. 

4)  Audin’  Philonem? 

5)  =  non  operans  manifesto. 

6)  Sive,  ut  est  in  hymno  III  ,, totius  existentiae  demonstratio;  demon¬ 
stratio  nunquam  nisi  nota  demonstrat ;  n  osse  in  divinis  idem,  quod  habere 
est.“  (ergo  spiritus  habet  patris  substantiam,  quam  novit). 

inveniet  inseparabilia  et  tamen  qnasi  separabilia  - —  —  —  volun¬ 
tas  scit  quid  deus  velit  et  cogitet  etc.“  Demonstrat  in  sequen¬ 
tibus  versibus  filium  non  esse  obiectum  paternae  voluntatis. 

Ita,  ut  iam  breviter  absolvamus,  trinitas  divina  a  Yictorino 
exprimitur  per  singulos  modos  essendi;  substantiam  semper  eandem 
esse  bine  facile  probare  potest.  Utitur  quoque  eiusmodi  similitu- 
dinibis:  fons,  flumen,  irrigatio  (hymn.  III)  existentia,  descensio, 
ascensio  (c.  Arium  1,  51;  generat,  divin.  31).  Mavolt  igitur  (c. 
Arium  1,  11)  dicere  „duo  et  pater  et  filius  ex  una  substantiaa 
quam  „duae  personae,  una  substantia. “  Atque  etsi  opoooatav 
summo  ardore  defendit,  confitetur  tamen  c.  Arium  1,  13  ,, (secun¬ 
dum  substantiam  et  potestatem  et  dignitatem)  aequalis  patri,  sed 
maior  pater  —  —  caussa  est  ipsi  filio,  ut  sit,  ut  isto  modo  sit. 
Ad  boc  autem  maior,  quod  actio  inactuosa;  beatior,  quo  sine  mo¬ 
lestia  et  impassibilis,1)  et  fons  omnium  —  requiescens,  perfecta  a 
se,  nullius  egensA  Item  Pbilipp.  3,  21  et  2,  11  „virtus  illa  quae 
dicitur  pater  est  supra  illam  virtutem,  quae  dicitur  filius.u 

Restat,  ut  videamus  quid  Candido  Ariano  monenti  genera¬ 
tione  Xoyoo  Cbristi  doctrinam  patris  incommutatilis  destrui,  nam 
generare  esse  mutationem,  Noster  responderit  in  libro  peculiari  de 
generat,  divina. 2)  Negat  generandi  actum  mutationem  esse,  quom 
sit  motus  patris  pro  bumana  tantum  capacitate  quiescentis.  Aoyov 
in  principio  fuisse  patris  elucescentiam,  a  notione  gignendi  abesse 
tempus  (17—22);  alibi  (c.  26)  tamen  actus  est:  insufflavit  super 
se  deus  et  sic  natus  est  filius.  Heic  quoque,  ut  alias,  de  „secunda 
persona“  dicere  eum  exspectamus,  sed  fallimur, 

§  5.  Postquam  quid  sit  trinitas  per  se  ipsa  tractavimus,  vi- 
pendum,  quae  ratio  intercedat  inter  divinitatem  et  bunc  mundum. 
Dicendum  beic  de  filio  et  spir.  sancto,  pater  enim  procul  a  mundo. 
Ne  idea  quidem  mundi  patri  ascribitur  disertis  verbis,  actus  et 
nomen  creatoris  denegatur.  Comm.  ad  Epbes.  2,  9  „ergo  creator 
licet  Deus,  accipiatur  sed  per  Cbristum  tamen  creator  Deus. 
Creator  enim  non  convenit  Deo  sed  convenit  Cbristo  et  per 
Cbristum  Deo.“  Logos  est  creator  „propter  ipsum  vivit  mundus 


1)  Filius  enim  quom  in  hylica  regione  operetur,  passibilis,  si  non  est 
dicitur  tamen. 

2)  Ariano  eandem  difficultatem  esse,  monet  c.  30. 

et  vivet  quamdiu  obedierit  eia  (c.  Arium  1.  8).  Itaque  !)  natura 
ipsa  duce  nihil  sunt  omnia  —  —  fluunt  et  refluunt,  sunt  lubrica 
nec  formam  recipiunt.  Sed  comprehensa  —  nam  a  motu  vitali 
et  ab  infinito  certis  lineamentis  saepta  sunt  —  et  formata,  specie 
quadam  accepta  ad  aliquid  esse  promoventur,  ut  sentiri  (cogi¬ 
tari)  possint.*  2)  Hylica  ut  esse  videantur,  facit  vis  potentiaque 
vitalis,  quae  defluens  a  Xo-fcp,  quem  filium  dicimus,  per  Archan- 
gelos,  angelos,  thronos,  glorias,  caeteraque  quae  supra  mundum 
sunt,  primo  in  corpora  ocoXa,  naturali  sua  substantia  munda  atque 
puriora  currit.  Gradatim  venit  in  animam,  hinc  in  hylen;  impli¬ 
catur  mundanis  elementis  et  carnalibus  vinculis;  corruptioni  et 
morti  se  miscens  videndi  idolum  i.  e.  umbram  faecibus  materiae 

praestat.  Ex  hac  igitur  potentia  vitali  vivunt  cuncta  terrena - 

coelestia  et  magis  vivunt,  quae  ab  hyle  et  a  corporis  nexibus  re¬ 
cesserunt,  ut  puriores  animae 3)  et  throni  et  gloriae  angeli  et 
spiritus.  —  Est  igitur  doctrina  emanantium  potentiarum,  qualis 
occurrit  in  multis  sectis  gnosticis:  quo  longius  absit  quaedam  exis- 
tentia  a  divina  vita,  eo  magis  accedere  ad  materiem:  Quae  res 
quom  ita  se  habeat,  quaestio  quando  hic  visibilis  mundus  et  terra  creata 
sit  ad  Nostrum  vix  pertinet.  Confitetur  in  commentariis  quod 
confitetur  ecclesia,  sed  me  incurrere  calumniatoris  crimen  nego 
quom  dicam  Yictorinum  heic  aliter  sensisse. 

§  6.  Ut  ad  anthropologiam  transeamus,  ne  heic  quidem  vetus 
testamentum  sequitur.  Sicut  Origenes  et  alii,  addictus  erat  prae¬ 
existentium  animarum  doctrinae.  Multis  locis  id  prodit.  Comm. 
ad  Ephes  1,  4  „ante  mundum.  Christus  et  mundus  factus  et  ante 
mundum  animae  et  Dei  dispositione  animae  in  mundum  venerunt 
vel  de  mundo  liberantur.“  Facta  est  anima  a  tripotenti4)  spiritu 
neque  pure  vox  neque  verbum  sed  sicut  7jyu>  audit  ut  loquatur. 
Quae  animae  descenderunt  neque  potentias  suas  retinuerunt 5),  sunt 
in  deserto  hoc  est  in  mundo;  praemissae  eo  ad  testimonium 
testimonii6):  testimonium  Dei  Jes.  Christus.  Non,  ut  antea  Ori¬ 
genes,  animas  ob  culpam  quandam  in  mundum  hylicum  demersas 

1)  Verba  ipsa  lege  c.  Arium,  4,  10—11.  Haud  invitus  dura  atque 
obscura  verba  immutavi. 

2)  Ita  „in  sensus  certissimos  promovetur*'  recte  interpretatus  mihi  videor. 

3)  J.  e.  quae  non  ceciderunt?  cfr.  §  insequentem. 

4)  c.  Arium  1,  56. 

5)  ibid.  1,  59. 

6)  ibid.  1,  56. 

esse  censet.  Imo  ad  Ephes.  1,  4  quaestionem  volvens  cur  in 
hunc  mundum  venerimus,  cur  constitutus  sit  mundus  respondet: 
ut  omnia  quae  esse  possunt,  experiantur,  cognoscant  et  sic  quid 
eligendum  sit,  quid  sequendum,  videant  et  sequantur  in  spiritu, 
qui  Chr.  est  —  —  vi  et  sua  potentia  animae  non  hoc 
ipsum  sunt,  quod  spiritus;  sed  sunt,  ut  recipere  spiritum  pos¬ 
sint/  Hac  in  doctrina,  animas  in  carnem  descendere,  ut  victis 
carnalibus  vitiis  spiritus  fiant,  multus  est  Noster1);  comm.  in 
Ephes.  1,  8  „animae  non  in  eo  perseverant,  ut  exstiterunt  atque 
substantiam  sortitae  sunt,  sed  Dei  potentia  in  meliorem  substan¬ 
tiam  provehuntur:  et  ex  animis  quom  animae  sint  spiritus  fiunt. 

Ergo  consilium  dei  salutare  est,  ut  hic  mundus  sit  campus, 
ubi  animae  luctentur  cum  hylicis  potestatibus.  Traditur  anima 
in  carnis  servitutem 2)  ut  non  modo  in  libertatem  vindicetur  sed 
etiam  transformetur  in  spiritum.  —  Animae  longe  a  dei  imagine 
sunt  (ad  Ephes.  1,  6)  homo  non  imago  dei  sed  secundum  ima¬ 
ginem;  solus  enim  Jesus  imago  Dei,  homo  autem  secundum  ima¬ 
ginem  h.  e.  imago  imaginis.  Nec  tamen  homo  a  Deo  constitutus 
est  ita,  ut  animae  circumdatum  sit  corpus.  Discernit  Noster 
geminum  voov  i.  e.  spiritum,  geminam  animam  (c.  Arium,  1,  62); 
Ut  animali  ita  et  homini  insidet  hylica  anima  —  intellege  vigorem 
illum  vitalem  animalium!  —  sed  praeterea  insufflavit  Deus  pro¬ 
toplasto  omnem  potentiam  sensibilem,  cui  adest  vobc,  in  discre¬ 
tionem  sensus  —  i.  e.  virtus  illa  humana,  quo  homo  semetipsum 
ab  aliis  et  personis  et  rebus  discernat!  —  est  ille  hylicus  vob? 
consubstantialis  hylicae  materiae.  Quadruplex  igitur  hoc  loco 
homo :  Ipsa  divina  anima  (I)  in  hylico  spiritu  (II),  hylicus  spir. 
in  hylica  anima  (III),  hylica  anima  in  carnali  corpore  (IV) a)  cfr. 
comm.  ad  Ephes.  4,  24;  5,  30.  —  Quia  inest  homini  aliquid 


!)  Philipp.  3,  21  ,,ut  et  nos  spiritus  simus  sicut  ipse  spir.  est.“  Item 
Ephes.  1,  4  „has  Deus  ante  mundi  constitutionem  praedestinavit,  ut  —  — 
depositis  omnibus  vitiis,  quae  in  eas  incidere  possent,  spiiitus  fierent. 

2)  Comm.  ad  Ephes  1,  7  „fuimus  liberi  ante  mundum,  sed  mundus  nos 
captivos  fecit :  natura  enim  tali  fuimus,  ut  caderemus  et  capi  possemus,  sed 
haec  captivitas  ad  utilitatem  nostram  provenit  etc. 

3)  Recte  nos  enumerasse  docet  quod  insequitur  (1,  62)  „corpus  oportet 
purgari  cum  tribus  omnibus,  ut  accipiat  lumen  aeternum  et  aeternam 
vitam,  quod  perficit  fides  in  Christo“  Jtem  ad  Ephes.  4,  9  ,,cum  resurrectio 
fuerit,  totus  homo  spiritus  factus  in  caelum  ascendet. 

divini,  habet  quandam  divinitatis  scientiam  *)  sive  potius  sciendi 
facultatem,  Comm.  in  Ephes.  1,  4  „Quom  secundum  intellectum 
potens  anima  sit,  falli  autem  intellectus  possit,  —  —  si  in  hoc 
quod  fallit,  mentitur,  decipit,  animadvertat  anima,  cognoscat  re¬ 
pudiet  et  fugiat  quasi  hostem  et  deceptorem,  facile  se  et  virtutem 
suam  tenebit  et  erit  —  —  spiritalis.  Quid  est  autem  quod  faciat 
similitudinem  intelligentiae  et  decipiat  tamen  sensum  nisi  in 
mundanis  et  in  materie  quam  SXyjv  Graeci  vocant.  —  —  Opera 
Dei  et  voluntate  mundus  factus  est  et  omnia  composita  sunt  in 
materie,  quibus  anima  detenta  cognosceret  et  qui  sunt  sensus 
et  quantum  valeant;  dataque  lex  est  et  monitiones,  ut  cognos¬ 
ceretur  Deus  et  quod  Dei  non  est.  Sed  quom  victae  animae  sen¬ 
sualibus  potentiis  nihil  nisi  mundum,  materiam,  carnem,  corpus 
in  sensu  haberent  et  haec  vera  sola  crederent  neque  idoneae  essent 
ad  vincenda  et  rumpenda  vincula,  quae  animam  continerent  dei 

—  voluntate,  misit  Christum  etc.“  Per  tenebras  ad  lucem  ut 
transirent  animae,  factum  est  voluntate  divina:  nulla  igitur  culpa, 
nullum  peccatum.  Et  Christus  venit,  ut  doceret 1  2)  id  quod  fit  per 
infusionem  spiritus  (vide  infra). 

Sed  praeter  hanc  salvationem,  quae  est  purgatio  intellectus 
propius  ad  sententias  bibli cas  accedit  Noster.  Invenies  voces 
peccati  et  redemptionis.  Atque  peccatum  quidem  minus  volun¬ 
tatis  errori  quam  carni  annectit.  Comm.  ad  Philipp.  2,  8  „pec- 
cata  carnis“  ibid.  2,  27  „peccati  ministerium  mundus“;  ibid.  3, 
19,  alibi.  Neque  aliter  intellegendum  ad  Ephes.  1,  21  „per 
Christum  i.  e.  per  spiritum  recreatas  animas  et  liberatas  esse,  ut 
in  suam  originem  reverterentur  et  peccata  tollerentur,  in  quae 
lapsae  animae  fuerant.  Quoniam  autem  homines  vivere  non  pot¬ 
erant  per  carnis  imbecillitatem  etc.u  Item  ad  Ephes.  2,  2 
„frequenter  monui,  mortem  duplici  modo  accipi,  unam  illam  notam 

—  —  aliam  quom  in  ipso  corpore  constituta  desideria  carnis 
agit  atque  in  peccatis  vivit.a  Voluntatem  humanam  abhorrentem  a 
praeceptis  divinis  nusquam  inducit.  De  peccatorum  antea  com¬ 
missorum  pondere  in  sequentibus  actibus  hominum  non  cogitat  — 


1)  Quidam  loci  ad  Christiani  cognitionem  a  spiritu  sancto  effectam  per¬ 
tinent  v.  g.  de  generat,  div.  1 ;  7 ;  32. 

2)  Subsequuntur  1.  c.  „ut  mysterio  patefacto  doceret,  quid  pater  esset 
—  quid  spiritus,  quid  spiritaliter  vivere,  quid  anima  sequeretur,  quid  esset 
alienum.  Haec  est  enim  virtus  Christiani,  discernere  et  separare  etc. 

ut  omnino  taceam  de  peccato  originali.  Ubi  —  coactus  sententiis 
biblicis  —  de  potestate  satanae  verba  facit,  mali  naturam  non  in 
perversae  voluntatis  natura1)  sed  in  physicis  necessitatibus  ponit, 
comm.  in  Ephes.  2,  2  „Spiritus  satanas  et  eius  diabolus  heic 
substantiam  de  aere  habet  i.  e.  de  hyle  atque  materia  et  potestatem 
in  ipsa  materia  et  in  eos  qui  materialiter  sentiunt“.  Ita  quom 

peccatis  alienati  simus  a  deo  (ad  Ephes.  2,  4)  materies  est 

maceries,  quae  seiungat.  —  Tribuitur  homini  plenaria  voluntatis 
libertas,  ut  diabolus  in  nullo  actu  quidquam  valeat,  nisi  homo 

ipse  occasionem  admittat.  Ita  homo  dominus  voluntatis  suae 

atque  merita  de  bonis  et  poenas  de  malis  actibus  habet,  cfr. 
comm.  ad  Ephes.  4,  28. 

§  7.  Munus  Christi  salvatoris  duplex:  et  docentis  et  carnis 
potestatem  vincentis.  Magnum  enim  hoc,  inquit  comm.  ad  Galat. 
4,  4,  ut  non  viam  vivendi  praestaret  neque  praeceptis  tan¬ 
tummodo  excitaret  ad  aeternitatem  sed  ut  redimeret“.  Venit 
Christus  in  carne!  Hoc  in  dogmate  explicando  Victorinus  multam 
neque  sine  gloria  desudavit;  hoc  est  mysterium  xat^o^v.  2)  Quod 
grande  miraculum  ut  capacitati  humanae  subiciat,  primum  notionem 
„passionis“  circumscribit;  c.  Arium  1,  22  sq.  Aoyos,  potentia 
procedens  et  simul  existens  cum  patre  facit  omnia  et  generat  et 
quom  sit  in  actione,  patitur,  si  quid  patitur  i.  e.  si  actus 
passio  dici  potest.  Nam  quom  Xofos  in  substantias  intellectibiles, 
et  hylicas  descendat,  ea  actio  propter  imbecillitatem  perci¬ 
pientium  passibilis  est  vel  potius  passibilis  dicitur  (ibid.  24) 
Item  1,  44  passiones  dicit  in  angelis,  potentiis,  thronis,  domina¬ 
tionibus,  potestatibus,  animabus,  sensibilibus,  in  carne  esse  nec 
tamen  in  X0710,  qui  in  illis  omnibus  operans  sit;  pergit  „secundum 
carnem  ergo  salvator  passus  est,  sec.  spiritum  autem,  quod  erat, 
sine  passione“.  Qua  via  carnem  induerit  deinde  c.  Arium 
8,  12 3)  demonstrat  „X6*fo?  spiritus,  qui  vita  est  in  potestate 

habet  et  sumere  animam  et  ponere:  quom  sumit,  mundo 


1)  Satanam  e  bono  angelo  in  malum  conversum  esse  Noster  vix  con¬ 
cedit.  Ita  enim  c.  Arium  1,  53  angelos,  daemonas  in  eodem  statu  dicit 
manere  semper. 

2)  Ita  appellatur  innumerabilibus  locis,  v.  g.  ad  Galat.  4,  4  Philipp.  2,  7 
Ephes.  1,  21.  c.  Arium  1,  22—24 — 25  etc. 

3)  Quem  locum  iterum  infra  tractabimus. 

yeluti  nascitur  et  potentia  eius  cum  mundo  colloquitur;  quom  vero 

ponit,  a  mundo  recedit  et  non  operatur  in  mundo  carnaliter - 

hoc  nos  mortem  eius  nominamus  et  tunc  esse  dicitur  in  inferno 
non  utique  sine  anima.ul) 

Morte  domini  ipsa  per  se  ullum  bonum  salutare  generi 
humano  comparatum  esse  Noster  non  negat,  sed  parum  idoneis 
utitur  elocutionibus;  cfr.  ad  Galat.  3,  26;  Ephes.  4,  32.  Melius 
ad  Phil.  2,  8  „omne  mysterium  non  in  morte  —  * —  —  sed  in 
morte  crucis.44  Plerisque  locis  satis  habet  affirmasse  morte  Christi 
carnem  atque  potestatem  mundi  victam  esse;  cfr.  ad  Galat.  6,  14 
„mysteris  illo,  dum  carnem  suspendit  cruci  et  in  ea  potentiam 
huius  mundi  triumphavit,  omnis  mundus  —  —  —  omnis  caro  in 
illo  cruci  fixa  est.44  Philipp.  3,  19  „peccatum  vicit  et  triumphavit 
potestates  et  triumphavit  per  carnem  cruci  fixam.44  Item  ad 
Philipp.  2,  10  „posteaquam  in  mundum  i.  e.  5X?jv  descendens 
ipsam  oXtjv  praecidit  et  vicit  et  mortem  superavit,  ut  iam  mors 
non  dominaretur  etc.44  Multis  igitur  locis  Christi  munus  est 
liberatoris,  v.  g.  ad  Philipp.  2,  8  „morte  crucis  liberavit, “  item 
ad  Ephes.  1,  21  „recreatas  animas  et  liberatas  esse,  ut  in  suam 
originem  reverterentur  etc.a  cfr.  ibid.  1,  4,  Galat.  2,  21.  Primum 
igitur  Christus  hoc  effecit,  ut  animae  fracta  per  mortem  Christi 
carnis  potestate  admonerentur  originis  suae;  id  quod  resuscitare 
et  recreare  vocat  ad  Ephes.  1,  21.2) 

Fit  vero  resuscitatio  illa  per  infusionem  spiritus.  Quom 
enim  animae  per  se  ipsa  de  Deo  nihil  cogitent  (ad  Ephes.  1,  21) 
vivere  non  poterant  per  carnis  imbecillitatem,  cfr.  ibid.  1,  4 
cognoscunt  Deum  „infusa  Dei  voluntate  per  Christum44  ut  ait  ad 
Ephes.  1,  8  sive  „(salvator)  ad  se  benignitate  infusa  et  maiestate 
revocavit/4  ut  est  ad  Philipp.  2,  5;  cfr.  ad  Galat.  4,4.  Expergis- 
citur  intimo  in  corde  quaedam  interior  vox  (Galat.  4,  4)  „veluti 
cognatio  intellegendi  nos  iungit  et  sociat  Christo44  (ad  Ephes. 
1,  4);  nam  inditus  ille  animae  nostrae  votk  TCaxpixos  corroboratur 

1)  Ad  Philipp.  2,  6  exinanitionem  non  in  eo  ponit  „quod  potentiam 
suam  alibi  dimiserit  aut  se  privaverit4 ‘  sed  quod  in  hunc  sordidum  mundum 
descenderit.  Humanam  naturam  Christi  vere  sibi  delineare  nec  potest 
neque  audet. 

2)  „Ut  per  eius  mysterium  et  corporalem  mortem  resuscitatae  ad  vir¬ 
tutem  caelestem  redirent  animae,  simulque  passus  mortem  et  resuscitationem 
a  patre  suscipiens  imaginem  per  mysterium  praeberet  animis  omnibus  ad 
resuscitationem. 

per  missum  desuper  spiritum  sanctum  ad  figurationes  intellegen¬ 
tiarum  inscriptas  ex  aeterno  in  anima  nostra  restituendas  (de 
generat,  divina  1)  Haec  est  sanctificatio,  quae  saepissime  apud 
Nostrum  occurrit:  anima  liberatur  hylica  potestate,  vindicatur  a 
materia  in  spiritualem  existentiam;  cfr.  ad  Ephes.  4,  12;  Pliilipp. 
4,  21;  Eplies.  3,  10;  alibi.  Hac  notione  sanctificationis  animae 
purgationem  intellegi  et  hi  loci  allati  docent  et  quod  de  Christo  ipso 
sanctificato  Victorinus  censet:  Quoniam  in  hanc  tabem  materiae 
Xoqos  descendit,  ipse  ubi  ascendit,  necesse  habet  sancti¬ 
ficari.  Comment.  ad  Galat.  4.,  4  „Christus  et  maxime  post 
mysterium J)  sanctificatus  misit  spiritum  filii  i.  e.  sp.  sanctum. “ 
C.  Arium  3,  12  „ sanctificandum  fuit  —  —  — -  ivit  igitur  ad  sp. 
sanctum  et  sanctificatus *  2)  redit“  —  — . 

Sanctificationis  vox  quamquam  praeponderat  voci  iustificationis 
haec  tamen  non  prorsus  abest.  Coactus  enim  sententiis  biblicis 
confitetur  (comm.  ad  Galat.  4,  4)  „magnum  autem  hoc,  ut  non 
illis  viam  vivendi3)  praestaret  neque  praeceptis  tantummodo 
excitaret  ad  aeternitatem,  sed  ut  redimeret.“  Quom  ubi  sit 
redemptio,  fuerit  peccatum,  intellexit  necesse  esse,  non  solum 
materiae  dominatio  ex  genere  humano  sed  etiam  culpa  amovea¬ 
tur.  Est  igitur  ,, donare  peccatau  ad  Ephes.  4,  32  remittere  pec¬ 
cata,  Galat.  1,  3,  est  vox-  mediatoris  Galat.  3,  20,  conciliatoris  et 
propitiatoris  Philipp.  3,  14  est  denique  iustificationis  saepe.  Sed 
actum  indicantis  gratiae  vel  Dei  vel  filii  frustra  quaeres;  coniun- 
gitur  iustificatio  cum  liberatione  (ad  Galat.  3,  22)  cum  sanctifica¬ 
tione  (ad  Philipp.  4,  21)  ita,  ut  dubitari  vix  possit,  quin  Vic- 
torino  sanctificatio  sit  status  iustae  animae  i.  e.  liberatae 
mundana  labe.4)  Congruit  quod  saepe  iustificans  inducitur  nec 
Deus  aut  Xo-ps5)  sed  spiritus  sanctus.  Quom  nusquam  oratio  sit 
de  ira  Dei  aut  de  culpa  hominis  aut  de  voluntate  humana  per¬ 
versa  et  per  divinam  gratiam  ad  melius  se  convertente,  Noster, 


0  Heic  quoque,  ut  alibi,  mysterium  Christi  humana  conversatio  Sal¬ 
vatoris  est. 

2)  Quod  passive  dicitur  santificatus  congruit  cum  illo  „resucitationem 
accipiens  a  patre“  (ad  Ephes.  1,  21).  Christi  enim  actus  pendet  ex  voluntate 
patris,  qui  humano  tantum  intellectui  inoperans  (silens)  sit. 

3)  vivere  saepe  =  calcato  mundo  spiritualiter  vivere. 

4)  Ergo  ad  Philipp.  4,  24,  hoc  ordine:  spiritus  sanctificat,  vivificat 
iustificat. 

5)  Propter  Christum,  ut  est  ad  Philipp.  3.,  14. 


22 


quod  habet  de  remissione  peccatorum  etc.,  profert  non  secundum 
systema  suum  sed  acquiescens  verbis  scripturae  sacrae.  Ipse 
munus  salvatoris  ponit  in  hyle  superanda,  ut  animae  puriores 
fiant  i.  e.  spiritus.  Voluntatem  extrinsecus  oppressam  esse  censet, 
non  malam.  Tacet  igitur  de  ,,novo  homine“  etsi  in  commentariis 
ad  epistulas  Pauli  occasio  commoda  oblata  est.  Ita  factum  est, 
ut  nec  vita  Jesu  normam  moralem  exprimi  nobis  intellexerit,  nec 
demonstravit,  quo  nexu  cohaereant  donum  salutare  Christi  oblatum, 
et  humana  doni  apprehendendi  facultas,  de  qua  nunc  dispu¬ 
tandum  est. 

§  8.  Ad  salutem  acquirendam  Christiano  nihil  opus  esse 
nisi  fidem  Victorino  persuasum  est.  Illud  „sola  fide“,  quod  ante 
Augustinum  Hilarius  atque  Ambrosiaster x)  exhibent,  Noster  saepis¬ 
sime  posuit 2).  Aliis  etiam  vocibus  eundem  sensum  exprimit,  sola 
fide  iustificationem  dari  et  sanctificationem;  ita  ad  Galat.  8,  18 
,, erraverunt,  inquit,  qui  praeter  fidem  quam  acceperunt  —  —  — 
adiungendam  etiam  legem  putarunt.44  At  longe  abest  Noster  a 
notione  fidei  Augustiniana:  nihil  ibi  de  humili  in  dei  misericor¬ 
diam  confidentia,  prorsus  deest  actio  humana;  non  est  intimi  cor¬ 
dis  assensus  sed  intellectus  infusa  divina  voluntate  purgati.  Fidem 
ad  cognoscendi  modo  actum  referri . probant  verba  comm.  ad 
Ephes.  1,  4  „Christum  credere  et  in  Christum  fidem  sumere  (est) 
iam  spiritaliter  sentire  et  iam  tolli  a  desideriis  carnalibus  et  ma¬ 
terialibus:  et  ex  hoc  veluti  cognatio  intellegendi  nos  iungit 
et  sociat  Christo. u  Item  ad  Philipp.  3,  16;  ad  Ephes.  4,  22. 
Neque  percutitur  sententia  nostra  verbis  comm.  ad  Ephes.  2,  11 
, fidem  in  Christum  habere  et  plenam  fidem  habere,  nullus  labor 
est,  nulla  difficultas;  animi  tantum  voluntas  est  commodata  et  cre¬ 
dula.44  Haec  enim  voluntas  non  assentitur  divinae  gratiae  sed  est 
affectus  naturalis.  Non  distinguit  inter  voluntatem  naturalem  et 


Dico  illas  particulas  comment.  in  Pauli  ep.  ubi  agitur  de  sola  fide 
d  ftom.  3,  24;  4,  6 ;  I.  Corinth.  1,  4  sicuti  multas  alias  esse  ante  Augu¬ 
stinum  conscriptas. 

2)  Galat.  2,  15;  3,  2;  3,  7.  Philipp  1,  30. 

3)  Moneo  in  commentariis  tantum,  ubi  res  cogit,  Victorinum  de 
fide  loqui. 

divinitus  recreatam:  velle  humanum  per  se  liberum  est1)  atque 
si  quid  „pro  imbecillitate  carnis“  deest,  accedit  voluntas  divina: 
„Ex  deo  enim  et  operationem  et  voluntatem  habemus;  ita  utrum¬ 
que  mixtum  est,  ut  et  nos  habeamus  voluntatem  et  dei  sit  ipsa 
voluntas“  (ad  Phil.  2,  13).  Haec  divina  operatio  in  anima  hominis 
eadem  videtur  esse  atque  sanctificatio  (de  qua  vide  §  antecedentem). 
Et  profecto,  quemadmodum  iustificatio  et  sanctificatio  coniunguntur 
(Phil.  4,  8),  ita  etiam  ad  Galat.  2,  15  „ipsa,  inquit,  fides  sola 
iustificationem  dat  et  sanctificationem2 3).  Quoniam  sanctificatio 
efficitur  infusione  divinae  voluntatis  (§  7)  de  notione  fidei  dicere 
licet  Victorinianae,  fidem  esse  vim  per  Christi  mysterium  in  ani¬ 
mam  iniectam,  qua  homo  non  iam  obnoxius  mundanis  potestatibus 
ad  spiritualem  vitam  enitatur.  Quod  de  fide  sola  saepe  verba 
acit,  suo  iure  loquitur.  Quom  enim  santificatio  posita  sit  in  supe¬ 
randa  materie,  fides,  quae  pergat  ad  santificationem  sufficit;  opera 
pertinent  ad  statum  carnalem.  „Opera  legis  nihil  aliud  agunt, 
nisi  ut  carni  satisfaciant,  —  —  carni  subveniant  (Galat.  3,  3).“ 
Item  ad  Philipp.  3,  8  „non  illam  iustitiam,  quae  in  operibus  est 
et  carnali  disciplina.44  3) 

Nec  tamen  excluduntur  opera.  Imo  diserte  loquitur  (ad  Galat. 
3,  10)  de  operibus  Christianitatis.  Duo  praecipue  nominantur: 
mutua  inter  Christianos  dilectio  atquefeompati  cum  Christo.  Hoc 
enim  quasi  pignus  esse  censet,  nos  quemadmodum  Christus  post 
passionem  resurrexerit  e  mortuis4)  participes  futuros  resurrectionis 
(ad  Philipp.  3,  10  cfr.  ad  1,  30).  Et  dilectionem,  quam  cum  cari¬ 
tate  mysterium  totum  Christianitatis  vocat  (ad  Ephes.  5,  2),  com¬ 
mune  vinculum  esse,  quo  contineatur  corpus  ecclesiae  (ad  Philipp. 
2,  4).  Haec  fere  sunt,  quae  Noster  habet  de  salute  acquirenda; 
tacet  de  electione  atque  praedestinatione.  Sed  facile  conici  potest, 
eum  sensisse  de  hac  ita:  Omnes,  quotquot  naturalem  hylicam  labem 
superant,  ad  aeternitatem  perveniunt  i.  e.  spiritus  fiunt;  qui  volunt, 


1)  Ad  Ephes.  4,  27  „domini  sumus  nostrae  voluntatis  et  merita  de 
bonis  bona  habemus  et  poenas  de  malis  actibus,  quia  nostro  vitio  fit  diabolo 
occasio. 

2)  cfr.  Galat.  3,  6  „  virtutes  in  vobis  deus  operatus  est  et  operatur,  quia 
per  auditum  fidei  credidistis  Deo. 

3)  Huc  pertinet  ad  Ephes.  6,  11  „sola  fides  munit  nos,  uti  non  valeat 
circa  nos  istarum  potestatum  mundi  ulla  tentatio.  Item  ad  Philipp  3,  14. 

4)  tenet  sensum  Paulinum. 

valent  per  spiritum  infusum.  Quae  vero  secundum  Nostrum  alterius 
partis  sors  futura  sit,  non  apparet.  Loquitur  de  interitu,  de  da¬ 
mnatione,  de  die  iudicii  (ad  Ephes.  4,  30)  Sed  quom  in  homine 
nihil  maligni  reperiat  nisi  materiae  indumentum,  necesse  est,  ma¬ 
nere  damnatos  in  hoc  carnis  vinculo ;  id  quod  nusquam  confitetur. 
Neque  illum  purgandarum  animarum  processum  cum  Origene  cen¬ 
set  perpetuum.  Magnum  ergo  de  hac  quaestione  silentium. 

§  9.  Nam  Christi  ut  ascensionem  ita  et  reditum  retinet 
C.  Arium  1,  39  „si  in  prima  praesentia  triumphat  inimicos  in  semet- 
ipso  —  in  secunda  novissimus  inimicus  evacuabitur  mors“,  cfr. 
ibid.  3,  12.  Tunc  erit  perfecta  redemptio  in  die  iudicii  (ad  Ephes. 
4,  30)  atque  totus  homo  resurrectione  facta  spiritus  factus  in 
caelos  escendet  (ad  Ephes.  4,  9).  Quod  dicit  totum  hominem, 
cogitat  etiam  de  corpore  in  spiritualem  habitum  conformando. 
Quomodo  id  fieri  possit  c.  Arium  1,  54  exposuit  „si  futurum  est, 
nostrum  corpus  et  carn em  resurgere  et  induere  incorruptionem 
et  fieri  spiritualis  caro  (sicut  et  salvator  noster  iuxta  omnia 
et  fuit  et  resurrexit  et  ascendit  et  futurum  est,  ut  veniat)  —  — 
nihil  impedit  iuxta  imaginem  carnis  superioris  tou  Xofoo 
hominem  factum  esse.“  Haec  igitur  caro,  quae  nunc  et  imago 
caelestis  seu  spiritualis  substantiae  cuiusdam,  tunc  in  eam  ipsam 
conformabitur.  Cfr.  c.  Arium  1,  36. 

Tunc  caelestis  illa  hierarchia,  sive  ut  ipse  vocat,  ecclesia 
caelestis  erit  perfecta.  Donec  enim  animae  hoc  mundo  continentur, 
duae  ecclesiae  sunt:  superna  et  terrena  et  „Christus  qui  in  caelis 
est  et  ad  carnem  usque  descendit,  utramque1 2)  ecclesiam  copulat 
et  iungit:  est  ergo  mediator  (ad  Galat.  3,  10).  Terrenam 
ecclesiam  appellat  (ad  Ephes.  1,  22)  omnem  animam  sed  sal¬ 
vandam.  Ita  Christus  est  caput  ecclesiae,  quippe  per  quem 
habeant  spiritum,  quo  ad  Dei  cognitionem  perveniant  et  (liberentur 
a  qualitate  animae  i.  e.)  spiritus  fiant.  Pro  hac  ecclesia  mundi 
Chr.  semetipsum  tradidit  ut  eam  sanctificaret  „ergo  accipiamus 
ecclesiam  omnem  fidelem  et  omnem,  qui  baptisma 


1)  Idem  valet,  quom  ad  Galat.  3,  20  habeat  ,,iungente  Christo  ea  quae 
sunt  separata  et  liberante  partem  ecclesiae,  quae  heic  per  errores  mundi 
tenetur  et  revocante  ad  ecclesiam  caelestem"  etc. 

2)  Paullo  ante  „multi  eccl.  omnes  animas  dicunt"  cogitat  de  generali 
ecclesia,  infra  de  terrena  —  Rursus  negative  effari  videtur  eccles.  nihil 

acceptit:  in  fide  assumitur  et  lavacro  aquae  et  invocatione  verbi“ 
(ad  Ephes.  5,  26 — 30).  „Sancta  igitur  appellatur,  quod  lavacro 
aquae  et  verbo  mundatura  (ibidem).  Quia  bis  coniunxit  Noster 
lavacrum  aquae  cum  verbo  invocationis  i.  e.  ni  fallor,  dicterio 
Christi  Matth.  XXVIII,  apparet  minus  eum  in  hoc  sacramento 
operationi  momentum  attribuere  quam  mandato  domini.  Id  ei 
constat  baptismo  non  effici  Christianum  sed  baptismum  esse  actum 
fidelis  iam  Christiani.  Ita  enim  comment.  ad  Galat.  3,  27  „Quid 
est  illud  in  Christo  (filii  Dei  estis)?  quoniam  quicunque  baptizatur 
in  Christo,  iam  filius  Dei  est.  Quicunque  enim  baptizatur,  in 
Christum  baptizatur,  baptizatus  induit  Christum.  Habet  enim 
Christum,  quicunque  baptizatur,  et  iam  est  in  Christo,  dum  habet 
Christum,  dum  habet  Chr.  filius  Dei  est,  quia  Chr.  filius  Dei 
est.“  x)  Non  multum  igitur  valet  ille  locus  (c.  Arium  1,  21) 
„secunda  creatura  nostra  (i.  e.  creatio,  cfr.  Koffmane,  kirchenlat. 
I  p.  68)  in  Christo  secundum  baptismum ;u  fortasse  „secundum 
baptismum  sed  in  Christo“  glossema  e  margine  in  textum  postea 
fluxit. 

Qui  huic  visibili  ecclesiae  in  salute  comparanda  nullum  tri 
buerit  momentum,  qui  nihil  habeat  de  potestate  sacerdotum,  qui 
hominem  salvari  censeat  fide  seu  potius  spiritu  divino  intrinsecus 
operante:  veri  simile  est  eum  non  modo  baptismo  sed  caeteris 
etiam  sacramentis  vix  eam  auctoritatem  impertivisse,  qualem  tunc 
ecclesia  catholica.  Nulla  fit  mentio  coenae  domini,  nihil  dictum 
est  de  exomologesi,  nihil  de  officiis,  quae  Christianus  praestare 
debeat  in  communione;  denique,  ut  Noster  serius  ad  conventicula 
Christiana  pervenerit  quam  ad  scientiam  dogmatum,  ita  etiam  in 
theologia  neglexit  illa  capita  quae  sunt  de  ecclesia. 

§  10.  Neque  solum  ob  has  caussas  Victorinus  in  theologis  in¬ 
ferioris  notae  a  viris  ecclesiasticis  habitus  est;  offendicula  graviora 


esse  nisi  omnes  animas  (et  in  statu  perfecto)  sphitusve.  Nam  ad  Ephes.  3, 
10  ,.nam  principes,  inquit,  et  potestates  in  caelestibus  ipsi  sapientiam  Dei 
hominibus  declarant,  sed  per  ecclesiam  i.  e.  per  eos  qui  membra  sunt  Christi 
sanctificatione  in  fide  potestates  et  principes  in  caelestibus  sapientiam  Dei 
cognoscunt  editam  esse  per  hominem. 

D  Homo  quidem  per  adoptionem,  Christus  matura  filius  Dei,  cfr.  c. 
Arium  1,  7;  10  generat,  div.  2  etc. 


26 


occurrunt.1)  Praeter  ea,  quae  in  divinitatis  notione  minus  catho¬ 
lico  placent,  de  virgine  Maria  nihil  satis  certi  habet.  Nam  comm. 
ad  Galat.  4,  4  „quidam,  inquit,  ita  dicunt:  editum  ex  muliere,  et 
habent  ipsi  propter  positum  a  se  verbum  quaestionem:  quom 
virgo  Maria  sit  vel  fuerit,  quare  dixerit,  editum  ex  muliere ?“ 
Angelus  Maius  festinat  adnotare,  „vel  pro  et  non  insolitum. “ 
Quod  per  se  falsum  non  est;  at  huc  vix  quadrat  in  contextum: 
dixisset,  quom  virgo  et  fuerit  et  sit.  At  pergit  ita  „deinde  ex  eo 
quod  ediderit  Christum,  cur  non  mulierem  diceret?  Omnis  enim 
foemina  —  intellege  etiam  virginem  —  quae  edit  aliquid,  mulier 
dicitur. “  Etiam  illi  loci  c.  Arium  1,  51  et  4,  32  per  spiritum 
sanctum  Maria  virgine  incarnatus  est“  de  perpetua  post  partum 
virginitate  tacent. 

Prorsus  alienum  a  fide  Christiana,  imo  paganum  illud  est, 
quod  (ad  Galat.  4,  3)  dicit  hominum  sortes  per  astra  regi,  ante¬ 
quam  essent  Christiani.  „Elementa  mundi  habent  secum  et  motus 
suos  et  quasi  quasdam  ex  motibus  necessitates;  ut  in  sideribus, 
quorum  conversione  hominum  vita  vel  in  necessitatem  ducitur;  et 
sic  serviunt  elementis  homines,  ut  astra  iusserint,  ut  mundi  cursus 
imperaverit:  quibus  omnibus  solvitur,  quisquis  in  Chr.  fidem 
habens  dominum  vitae  suae  a  Chr.  spiritum  acceperit,  ut  omnem 
mundi  /  necessitatem  elementique  vim  fugiat  et  vitet  etc.“  Haec 
eius  temporis  communis  fuit  opinio,  ut  docemur  a.  L.  Ampelio, 
Firmico  Materno  utroque,  libris  Hermeticis,  aliis.  —  Etiam  illud 
quod  de  tribus  coelis  (ad  Ephes.  4,  10)  perhibet  etsi  e  Pauli  ver¬ 
bis  demonstrare  studet,  inscius  ipse  fortasse  traxit  e  pagana  doc¬ 
trina.  At  immerito  A.  Maius  millenarorium  placitum  subesse 
odoratur,  quom  Noster  (ad  Galat.  4,  26)  dicat  „intellegi  licet  et 
heic  terram  et  ibi  terram  supra  caelos  ;u  subsequuntur  enim 
, moneo  —  —  illam  esse  spiritalem,  quae  supra  est.“  Caeterum 
quantum  distat  Yictorinus  a  carnali,  ut  ita  dicam,  doctrina 
Chiliastarum ! 


0  Huc  vix  pertinere  mihi  videntur  quae  de  prae  existerti  anima  Noster 
habet.  De  hac  enim  doctrina  ante  Hieronymi  atque  Augustini  tempora 
nihil  erat  definitum  in  occidente. 

CAP.  IV. 

De  fundamentis  theologiae  Victorinianae. 

Quae  modo  disseruimus  de  paganiis  in  systemate  Nostri 
occurrentibus,  iam  eam  volvunt  quaestionem,  quid  mutuatus  sit  a 
philosophis,  quid  a  theologis  quid  ex  communi  tunc  vigente  sensu, 
religioso  gentilium.  Hoc  enim  summo  opere  monendum  est,  ne 
quis  putet  omnium  sententiarum  fontem  derivandum  esse  ex  cer¬ 
torum  auctorum  usu  et  cognitione.  Quae  habet  ad  Justinum 
Manich.  c.  15,  „daemon  autem  nunc  bonus  nunc  malus  angelica 
creatura  consistit,  sicuti  docet  Attici  oris  expressio  dicentis 
„dyai\b<;  ooujru>v ,  xav.bs  Soup. a>v“  et  Galat.  4,  9  „deinde  quosdam 
daemones  aerios  vocant,  rursus  alii  empyrios ,  alii  enydros  alii 
geios44,1)  e  volgari  opinione  magis  quam  e  librisnovisse  mihi  vi¬ 
detur.  Illas  quoque  duas  contrarias  res,  materiem  hylicam  im¬ 
puram  fugiendam  et  spiritualem  habitum  appetendum  non  modo 
in  scholis  (Neoplatonicorum)  sed  in  volgi  ore  reperire  potuit 
sicut  docent  tituli  sepulcrales  illius  temporis.  Item  quae  de 
sideribus  sortes  humanas  regentibus  profert,  volgaris  fuit  existi¬ 
matio.  Eadem  Christianismi  et  paganitatis  commixtio  in  vulgari 
religione  posita  occurrit  in  carmine  Endeleichi  ap.  Riese,  anthol. 
Lat.  II  pag.  314  item  carmine  de  Phoenice  etc. 

§  2.  Philosophos  celebres  non  dubium  est  quin  Noster  noverit 
omnes;  nec  tamen  cuiusquam  nomen  laudatur  nisi  Platonis 
(c.  Arium  4,  5).2)  Sententias  Neoplatonicorum,  Philonis,  Aristotelis 
ita  miscuit  atque  ad  suum  indicium  conformavit,  ut  singulas  ad 
propriam  sedem  originemque  reducere  perdifficile  sit.  Sed  quid 
pro  mea  exigua  scientia  expiscatus  sim,  heic  non  tacebo. 

Saepius  sequi  mihi  videtur  Neoplatonicos,  quorum  scripta 
aliquot,  ut  supra  commemoravimus  in  linguam  verterat  Latinam. 
Philoni  principium  fuit  xo  ov,  Plotino  illud  supremum  sirlxsiva 


1)  Ita  lege,  non  genios,  ut  A,  Maius;  sequitur  enim  terrenos,  aerios, 
aquaticos,  ignitos. 

2)  „Deus  primo  universalium  existentias  substantiasque  progenuit;  has 
Plato  ideas  vocat,  cunctarum  in  existentibus  specierum  species  principales. u 
Distinguuntur  philosophi  et  „docti  ad  legem  viri“  i.  e.  theologi,  c.  Arium  4> 18. 

TTjC  (ji)a (ac:  Noster  diserte  de  generat,  div.  13  xo  jiyj  ov  Deumf 
dicit.  Apud  Platonem  (atque  Philonem)  idea  boni  supra  ideam 
existentiae  posita  erat;  Neoplatonici  timidioribus  verbis  xo  ovi) 
supra  existentiam  ducunt:  Noster  non  dubitat  Dei  substantiam 
quasi  u-spouaiov  nominare,  avouoiov  audet  c.  Arium  4,  23.  Item 
si  pro  voce  vou  posueris  Xoyno  quanta  similitudo  inter  Plotin. 
ennead  Y,  1,  6— -7  et  quae  Yictorinus  de  filio  tamquam  imagine 
patris  et  de  eius  progressione  et  ascensione 2)  praedicat.  Yia 
eadem:  uterque  a  deo  invisibili,  inoperanti  venit  usque  ad  oXvjv: 
ideae  cuiuscumque  rei  eisdem  verbis  describuntur,  ut  illa  existen- 
tialitas,  vitalitas,  intelligentitas ,  substantialitas  etc.  =  ovtqxtjc, 
Cu>6tt]c,  ouato TTjC  etc.3)  Quod  exhibet  Plotinus  ennead.  V,  1,  7 
qsvva  6  Xoyoc  saepissime  Noster  decantat.4)  Apud  Nostrum 
quoque  (generat,  divina  1  etc.)  animis  innatae,  imo  „inscriptae  ex 
aeterno  figurationes  intellegentiarum  apparent,  i.  e.  animae  nostrae 
inditus  voDs  7)lhxoc.  Item,  quod  in  Xoyw  omnium  rerum  ideae  (at 
dicit  noster  et  potentias  et  substantias)  cohibeantur;  quod  materia 
sit  jjlt]  ov;  quod  materia  sit  sedes  malorum;  quod  animae  debeant 
superare  hanc  hylicam  materiam,  quae  circumclusi  teneantur, 
quod  minus  per  actum  quam  cognitionem  veniatur  ad  divinitatem. 
Denique  etiam  apud  Nostrum  vestigia  illius  sententiae  inveniuntur, 
secundum  quam  anima  per  quandam  exstasin  ad  divinitatem 
pergat. 

Quod  qualiave  scripta  Neoplatonica  Noster  secutus  sit,  non 
iam  indagare  licet:  insipidum  asseclam  atque  pedisequom  fuisse 
eum  negamus.  Quom  illos  libros  philosophicos,  quorum  meminit 
Augustinus,5)  adhuc  gentilis  scripserit,  quomque  in  illis  etiam  de 
Xoyo)  divino  eo  sensu  disseruerit,  ut  Christianae  religioni  appro¬ 
pinquare  visus  sit,  illum  vouiv  universalem  Neoplatonicorum  iam 
tunc  Christianae  theologiae  similem  conformavit.  Quod  ut  faceret, 


!)  In  quo  notio  boni  paene  evanuit. 

2)  De  generat,  divina  31;  c  Arium  1,  51  (descensio  est  vita,  ascensio 
sapientia);  ibid.  1,  26. 

3)  cfr.  c.  Arium  1,  50;  3,  7;  3,  12.  Quae  heic  occurrit  vox  Cw/jpi;  etsi 
apud  profanos  scriptores  vix  inveniatur,  tamen  ni  fallor  in  scholis  Neopla- 
tonicis  usitata  erat. 

4)  Ad  haec  et  inseq.  cfr.  singulas  §  cap.  III,  ne  eadem  exscribere  cogar. 

5)  Confess.  VIII,  2  „in  istis  autem  (libris)  omnibus  modis  insinuari 
Deum  et  eius  Verbum. 

fortasse  libris  eiusmodi  motus  est  qui  philosophiam  cum  theologia 
—  non  religione  —  Christiana  reconciliare  studerent,  quales 
fuerunt  Sexti  sententiae  et  libri  Hermetici x)  posteriores,  qui  etiam 
Lactantium  non  paullulum  permoverunt.  Sed  magis  quam  libris 
tota  illius  aetatis  indole  perductus  est  eo,  ut  Platonicus  christiani¬ 
zaret.  Idem  vero  post  baptismum  acceptum,  quem  penitus  im¬ 
biberat  Neoplatonismum  etiam  invitus  retinuit:  Christianus  factus 
est  Platonizans  magis,  quam  illis  temporibus  orthodoxum  decuit. 

Nec  tamen  merus  Platonicus  est:  sapit  Aristotelismum  non 
uno  loco.  Iam  supra  suspicabar,  etiam  Stagiritae  quaedam  opera 
logica  in  scholis  a  Victorino  tractata  esse  secundum  illius  prae¬ 
cepta.  Quae  opinio  non  fallit:  multa  et  in  commentariis  et  alibi 
occurrunt  definitiones  atque  syllogismi  quorum  origo  retrahenda 
videatur  ab  Aristotele.1 2)  Ita  de  Nostro  dici  licet,  quod  de  Synesio 
protulit  Ueberweg, 3)  momentum  Aristotelicum  apparere  magis  in 
forma  quam  in  materie  philosophandi.  Eodem  modo  tum  apud 
occidentalis  praecipue  logicorum  librorum  praestantia  summam 
auctoritatem  Aristoteles  nanctus  est;  denique,  ut  docent  qui  post 
Boethium4)  fuerunt  una  cum  ratione  philosophandi  etiam  singula 
placita  Aristotelica  irrepserunt.  Agmen  ducit  Yictorinus. 

Nam  sicut  Aristoteles  nusquam  substantiam  Noster  esse 
arbritatur  nisi  in  singulari  existentia;  sicut  Stagirita  rebus 
inesse  cognovit  et  Suvocjjuv  =  potentiam  et  evspysiav  =  actum. 
C.  Arium  4,  22  „diximus  confici  ab  actu  potentiam5):  sic  enim 
se  prima  habent,  ut  quom  sint  omnia  a  divina  energia  i.  e.  actus 
et  operationes,  necessarium  et  (sic !)  ut  a  Deo  principio  omnium 
potentiarum  universaliter  uuiversalium  fons  et  origo  nascatur. 
Iste  namque  rerum  progressus  est,  ut  quom  omnia  a  Deo, 
potentiae  et  actus,  a  Deo  qui  supra  potentias  et  actus  accipitur, 

1)  Hermetis  Trismegisti  Poemander  ed.  Partliey,  Berolini  1854.  Huius 
capita  I.  IV.  XIII  non  ignorant  Christianismum  neque  absunt  a  placitis 
Neoplatonicis.  In  occidente  vero  volgatos  esse  libros  Hermeticos  Lactantius, 
Philaster,  Hieronimus  demonstrant. 

2)  Vide  c.  Arium  1,  20;  30.  generat,  div.  9 — 11;  30.  Fact.  est  vespere 
c.  2  etc. 

3)  Histor.  philos.  ed.  quart.  II  p  98  §  17. 

4)  De  Boethii  studiis  Aristotelicis  vide  Prantl,  hist.  logices  atque  anti¬ 
quiorum  dissertat,  apud  Migne,  patrolog.  Jat.  vol.  64. 

5)  J.  e.  ni  fallor,  per  actum  esse  potentiale  fit  reale;  ita  verbo  confi 
ciendi  £vxeX£yeia  illa  exprimitur. 

orta  haec  esse  credantur.  “  Neque  multum  in  eo  recedit,  quod 
evep^eias  omnes  ab  illa  principali  IvspYeia  nempe  filio  profectas 
esse  credat,  sedem  vero  potentiarum  ponat  in  patre  ipso. 
C.  Arium  1,  25  „Jesus  et  Xo^oc  et  semen  est  et  velut  elementum 
omnium  quae  sunt,  maxime  autem  iam  in  sys^ysia  et  manifestatione 
eorum  quae  sunt,  quod  in  eo  inhabitat  omnis  plenitudo  divini¬ 
tatis  corporaliter,  h.  e.  in  operatione  substantialiter;  in  patre 
enim  potentialiter  omnia  inhabitant.  “  Nec  lux  affulget  nisi 
ex  Aristotelis  metaphys.  "VII,  7 ;  VIII,  2  etc.  illi  perobscurae 
periodo  (c.  Arium  2,  4  ubi  „  quid  sit  illud  esse“  =  x o  ti  7jv  sivai 
Aristotelis)  „omnis  oirapSio  habet,  quod  est  esse;  quod  autem  est 
esse,  non  continuo  xal  oirapSis  est;  neque  ov  nisi  potentialiter  non 
in  manifesto,  ut  ov  dicatur  —  —  —  —  forma  intellectum  inge¬ 
nerat,  manifeste  pronunciat,  aliud  esse  formam,  aliud,  quod 
formatum  est.  Quod  autem  formatum  est,  hoc  est  esse;  forma 
est,  quae  intellegi  facit  illud,  quod  est  esse.“  Quom  Stagirita 
distinguat  inter  GXtjv,  popcpvjv,  ttjv  sx  tootojv  oooiav,  Noster  de 
generat,  divina  10  singulas  excogitat  definitiones.  „In  anima  dico  l) 
oXtjv  quidquid  sine  intellectuali  anima  est  circumlato  (latiore) 
sensu.“  „Subiectum,  quae  uXyj  dicitur  indeterminatum  est  —  — 
si  determinatur,  qualitas  dicitur.“  Efficiuntur  a  Nostro  IV  genera: 
I.  quae  vere  sunt  II.  quae  sunt  (uti  anima  quom  pura  per  se  ipsa  sit) 

III.  quae  non  vere  non  sunt  (ut  anima  mixta  cum  hyle) 

IV.  quae  non  sunt,  sicuti  „sola  enim  uXyj  omnium  quae  non 
sunt  nutrix  est  —  —  —  sine  anima,  effeta  et  densa  facta  in 
aeternum2)  manet,  animationem  ab  anima  habens. “  Item 
ibidem  cap.  14 — 17  Aristotelismum  produnt;  nec  minus  c.  20  a 
verbis  „in  eo  quod  est  esse  inest  et  operari“  usque  ad  „esse 
pater  est,  operari  filius. “  In  hymno  tertio  (pag.  1145  Migne) 
talis  occurrirt  ratiocinatio:  Substantia  Deus  est.  forma  filius, 
notio  spiritus;  sequitur  si  spiritus  notio  est  „omnis  notio  formae 
et  substantiae  notio  est.a  Cognoscit  igitur  spir.  Deum  et  habet 


0  Stoici  notari  videntur  „dicunt  quidam,  quod  anima  hyle  est,  quod 
subieetum  et  qua1  itas  eadem  sit  substantia,  eademque  sit  substantia  et  anima 
et  hyle.“ 

2)  Ecce  materia  aeterna,  certe  quod  ad  interitum  spectat!  Heic  magis 
tenet  Aristolelismum  quam  Christianismum.  Caeterum  cfr.  c.  Arium  4,  8 
„actus  in  creandis  saeculis  infinitus."  At  quaeritur,  num  de  creata  materie 
Noster  heic  cogitaverit. 

formam  i.  e.  filium  —  — •  o  beata  trinitas.  In  creaturae  expo¬ 
sitione  c.  Arium  1,  36  postquam  demonstrativit,  a  X070)  angelis, 
thronis,  gloriis,  vitam  datam  esse  subnectit  „et  rursus,  quod  non 
esset  vivefacere  nisi  esset  materia  ad  potentiam  vivefaciendi, 
effecta  est  materia  mortua  naturae,  quae  vivefacta  emisit  etc. 
Etiam  in  hominis  natura  quadripertita  multa  momenta  Aristotelea 
apparent;  praecisius  enim  inter  se  distinguuntur  vou?  et  anima.1) 
Omitto  alios  locos  ubi,  quem  sequatur,  minus  perspicuum  est. 
Meram  enim  uniuscuiusque  philosophi  sententiam  ut  alii  eius 
aetatis  homines  ita  et  Noster  servare  non  potuit.  Denique  ut 
paucis  absolvamus,  Yictorinus  fuit  philosophus  in  forma  philo¬ 
sophandi  Aristotelem,  in  sententis  ipsis  et  Platonicos  et  Aristo- 
elico  s  sequens. 

§  3.  Theologos  antiquiores  Noster  haud  multos  novit.  Quae 
enim  cum  Justino  martyre,  quae  cum  Clemente  Alexandrino  habet 
communia,  vix  inde  sumpsit:  idem  omnibus  fluebat  fons.2)  At 
Origenis  scripta  manibus  versavit;  minus  tamen  exegetica  quam 
hetica.  Si  quis  enim  commentarios  perlustrans  Yictorini  Origenis 
exegeses  quaerat  frustra  quaeret.  Etsi  ex  catenis  modo  atque 
Hieronymo 3)  de  Adamantii  commentariis  divinari  licet,  id  constat 
Nostrum  magna  propriae  exegeseos  laude  dignum  esse;  caeterum 
aliorum,  praesertim  contrarias  opiniones  proferre  aspernatur. 
Perraro  igitur  Yictorinum  invenies  cum  Origene  consentientem, 
ut  ad  Ephes.  1,  54);  ad  Ephes.  4,  27  (Orig.  princip.  III,  2,  4 
pag.  315). 

At  quod  attinet  ad  res  dogmaticas  tanta  est  inter  utrumque 
similitudo,  ut  vix  hinc  inde  a  philosophis  mutuatus  sit  Yictorinus; 
imo  pleraque  hausit  ex  Origene.  Inde  fluxit  sententia  praeexis¬ 
tentis  animae,  huius  visibilis  materiae  tamquam  densae  factae,  item 
quae  Noster  habet  de  filio  tamquam  imagine  patris  et  de  homine 
tamquam  imagine  imaginis  (i.  e.  Filii),  de  anima  post  mortem 


1  Imprimis  c.  Arium  1,  62  cfr.  supra  pag.  17.  Haud  scio,  an  generat, 
divina  7 — 8  ad  Aristotelem  respiciat  Noster,  at  ibid.  c.  1  loquitur  Platonicus. 

2)  Praecipue  Philo,  qui  in  occidente  celeberrimus  erat. 

3)  Qui  quidem  ex  Origene  maximam  partem  pendet. 

4)  Ubi  Origenis  certus  locus  non  additur,  vide  catenas.  Operum  tomos 
paginasve  sec.  edit.  Lommatzsch. 

spiritualem  in  habitum  transitura,  i)  de  ecclesia  caelesti  et  ter¬ 
rena  etc.  Tertullianum  non  novit,  quantum  ego  sciam;  neque 
Lactantii  Christiana  scripta.*  2)  De  doctrina  Patripassianorum,  quos 
interdum  commemorat  (c.  Arium  1,  41 — 44  etc.)  non  satis  certam 
peritiam  prodit.  Alias  vero  haereses  diligenter  perspexit.  Ma¬ 
nichaeorum  libros  aliquot  legit,  quom  eius  doctrinae  proprias 
quasdam  voces  afferat.  Arianorum  libros  novit  complures  neque 
fando  audivit  Lucianistas,  Eusebianos,  Marcellum,  Photinum,  Va¬ 
lentem,  Ursacium,  Basilium  (c.  Arium  1,  28;  41;  43;  44;  45  etc.) 
Atque  Homousiastarum  libros  et  acta  perlustrasse  existimandus 
est,  ex  libr.  c.  Arium  1,  34  (citatur  Alexander,  Athanasii  ante¬ 
cessor)  1,  48;  2,  9;  1,  28.  Nec  tamen  unquam  Athanasium 
neque  usquam  eius  libros  nominat.  Verum  etiam  apud  alios  patres 
occidentales,  qui  pro  fide  Nicaena  pugnarunt,  illius  irpcoraqumaTou 
libri  non  pro  opinone  aestimati  sunt  exceptis  Hilario  atque  Luci¬ 
fero  Calaritano.  Quod  aliorum  quoque  orthodoxorum  libros  nobis 
noti  sunt,  quos  nec  laudatos  neque  adhibitos  inveniamus,  confiteri 
cogimur  Nostri  opera  dogmatica  ex  nullo  theologo  pendere  sed 
proprium  ingenii  Victoriniani  foetum  esse.  In  commentariis 
autem  etsi  diversae  sententiae  interdum  commemorantur  3j  praeter 
unum  Origenem  neminem  exegetarum  sive  tractatorum  videtur 
consuluisse,  cacteri  occidentales  longe  aliter  fecerunt. 

Fuit  ergo  theologus  satis  in  biblicis  studiis  versatus,  minus 
in  scriptis  ecclesiasticis,  ita  tamen  etiam  aliis  theologis  operam 
dedit,  ut  Hieronymus  iniuste  censuerit  prorsus  eum  sacras  res 
prae  saecularibus  neglexisse. 


CAP.  V. 

Quatenus  theologis  posterioribus 
Yictorinus  innotuerit. 


Immeritam  in  oblivionem  Nostri  opera  theologica  mox  demersa 
sunt ;  at  cur  factum  sit,  caussae  suppetunt.  Obscura  oratio 


Q  Doctrinam  voluntatis  humanae  liberae  nolui  afferre,  quia  permultis 
patribus  communis  fuit  existimatio. 

2)  grammaticum  citat  grammaticus,  cfr.  supra  pag.  2  not.  7. 

3)  ad  Galat.  4,  4;  proem.  comm.  ad  Galat.;  Philipp.  3, 19;  Ephes.  4,  10  etc. 

multos  a  legendo  deterruit  quomque  libri  ut  ait  Hieronymus  *) 
nisi  a  viris  eruditis  non  intellegerentur,  ne  ab  eruditis  quidem 
quaesiti  sunt.  Et  commentarii  quidem  etsi  inter  occidentales 
maxime  propriam  sententiae  indagandae  facultatem  produnt,  in- 
sequentibus  centonibus  sive  catenis  obliterati  sunt.  Contra  Arianos 
vero  Manichaeosque  satisfecerunt  alii  nitidioris  stili  scriptores. 
Atque  trinitatis  dogma  iisdem  atque  Noster  fulcire  argumentis 
theologi  non  conati  sunt;  praeexistentis  animae  doctrina  etiam  in 
occidente  obsolevit  saeculo  IV  exeunte ;  in  controversia  de  libero 
arbitrio  atque  gratia  neutra  pars  ad  Nostrum  provocare  potuit. 

Noli  igitur  mirari  in  Romana  urbe  ipsa  Victorini  scripta  mox 
neglecta  iacuisse.  In  illo  opusculo,  quod  inter  Augustini  volumina 
edi  solet1 2)  „quaestionum  veteris  et  novi  testamenti^  neque  in  ex- 
egeticis  neque  dogmaticis  disceptationibus  unquam  Victorini  ratio 
habita  est,  quamquam  si  non  omnes  aliquot  tamen  opusculi 
quaestiones  Romae  3)  ante  annum  quadringentesimum4)  com¬ 
positae  sunt. 

Ambrosiastri  qui  dicitur  commentarius5)  in  epistulas  Paulinas 
Victorini  notitiam  sapere  mihi  videtur.  Sed  textus  volgati  tanta 
diversitas,  ut  priusquam  editio  critica6)  quae  nunc  Mediolani  sub 
prelo  est,  lucem  viderit,  certi  quidquam  statuere  non  ausim.  Satis 
erit  monuisse,  Victorinum  qui  occurrit  ad  Rom.  5,  14  Afrum 
nostrum  a  me  intellegi;  consentire  verba,  numquam  tamen  eadem 
esse,  consentire  textum  quoque  biblicum  ad  Galafc.  1,  2;  2,  5; 
2,  13;  ad  Ephes.  5,  14. 7) 


1)  de  vir.  inlustr.  101;  cfr.  prolog.  in  comment.  Hiero nym.  ad  Galat. 

2)  Augustini  op.  ed.  Maurina  tom.  III,  2  appendix. 

3)  Vide  quaest.  101  (de  iactantia  Romanorum  le vitarum  =  diaconorum) 
115  (heic  in  urbe  Roma)  minime  84 

4)  Quaest.  44. 

5)  Partes  commentar,  esse  summae  antiquitatis  nunc  omnes  consentiunt 
cir.  Herzog,  encycl  theol.  I  p.  330. 

6)  Collatio  codicis  Casinatis  haud  spernendae  auctoritatis  prostat  in 
biblioth.  Casinate  nuperrime  edita. 

7)  Symmachiani  quales  in  prologo  commentarii  ad  Galat.  occurrunt  apud 
Victorinum  et  Ambrosiastrum  longe  diersi  ab  haereseologorum  (Philastr.  63). 
Ita  Philastro  Victorini  opera  nota  fuivsse  non  videntur:  equidem  aliquando 
suspicabar  haeres.  99  Nostrum  notatum  esse  ubi  „ philosophorum  inani 
sententia  asserentes"  inducuntur,  animam  humanam  antea  non  animam  sed 
intellectum  vocitatam  esse, 

Ambrosius  ipse,  etsi  familiariter  Simpliciano  illo,  quocum 
Yictorinus  consuetudinem  habebat,  utebatur,  libros  Nostri  cognitos 
habuisse  vix  videtur.  Nam  quae  in  libro  de  fide  Yictorino  con¬ 
sona  repperi,  (verb.  gr.  III,  15,  123 — 128)  ex  eodem  fonte  utrique 
fluere  potuerunt. 

Augustinus  qui  tam  uber  est  in  narranda  conversione  Yic- 
torini  libros  Christianos  non  recenset.  Quamvis  alia  notio  sit 
Victoriniani  illius  „fide  sola“  alia  Augustini,  tamen  si  novisset 
inter  testes  antiquiores  Afrum  enumeravisset.  Item  confess. 
XII-XIII  in  geneseos  primo  capite  explicando  de  Nostro  silet. 

Hieronymus  vero  ut  est  multae  lectionis  vir  duobus  praecipue 
locis  Nostri  mentionem  fecit.  Libros  c.  Arium  in  catalogo  c.  101 
perobscuros  esse  iudicat  et  de  commentariis  graviorem  sententiam 
fert  in  prologo  ad  commentarium  in  ep.  ad  Galatas.  Jam  supra 
monuimus  iniuste  Hieronymum  heic  queri  „quod  ille  occupatus 
eruditione  saecularium  literarum  omnino  sanctas  ignoraverit.“ 
Sed  etiam  singulares  sententias  exegeticas  Afri  invido  respicit 
oculo:  nusquam  praeter  illum  unum  locum  nomen  Yictorini  apel- 
lat,  sed  notat  saepe  eius  exegeses  annexa  vituperatione.  Ita  ad 
Galat.  2,  5  et  ad  5,  8  ubi  inter  „simplicioresa  qui  „non“  abstu¬ 
lerint,  est  Victorinus.  Cfr.  Galat.  6,  11  ubi  Noster  quoque  TryjXtxot? 
vertit  „quantis“. 

Insequentium  saeculorum  occidentales  Yictorinum  theologum 
non  iam  commemorant  praeter  unum  Cassiodorium,  qui  in  instit. 
divina  ita  de  eo  loquitur,  ut  valde  dubitari  possit,  num  ullum 
librum  Yictorinianum  legerit.  Delituerunt  deinde  per  tot  saecula 
in  bibliothecis  opera  auctoris,  qui  apud  recentiores  quoque  theologos 
haud  multos  curiosos  lectores  nanctus  est. 

Nobis  peculiari  dissertatione  non  indignus  visus  est,  quippe 
qui  post  Tertullianum  ante  Augustinum  maxime  inter  occidentales 
Christianae  religionis  indolem  et  pondus  examinavit;  non  dolen- 
dum  est,  quod  prae  illo  lucente  ingenio  evanuit,  at  laudem  ferre 
debet  certe  dignam  memoria. 

Appendix. 

Quom  a.  1875  Hueckstaedt1)  carmen  illud  c.  Marcionem, 
quod  suo  iure  critici  omnes  Tertulliani  esse  negant,  Yictorino 
Afro  vindicare  ausus  sit,2)  ne  quis  huic  opinioni  hominis  bene 
meriti  iisdem  verbis  me  obsistere  velle  suspicetur,  quibus  supra 
pag.  8  not.  4  contra  Miraeum  usus  sum,  Hueckstaedtii  caussas 
explodere  nunc  in  animo  mihi  est. 

Quod  verbis3)  illius  auctoris  incerti  de  XII.  scriptoribus 
eccles.  Hueckstaedt  commotus  auctorem  c.  Manichaeos  et  adv. 
Marcionistas  eundem  esse  censet,  recte  indicat.  Sed  auctor  c. 
Manichaeos  Yictorinus  Afer  esse  non  potest:  non  versibus 
sed  oratione  soluta  Noster  c.  Manichaeos  scripsit,  ille  auctor 
incertus  utrumque  contra  Manichaeos  et  c.  Marcion.  versibus 
composuit.  Deinde  etsi  Hueckstaedt  ut  carminis  c.  Mare,  auctorem 
ita  etiam  Yictorinum  Afrum  Nicaenae  fidei  addictum  esse  probat, 
inter  utriusque  doctrinam  haud  leve  discrimen  est:  I.  Auctor 
carminis  (II,  116  „corpore  homo“,  I,  100;  aliis  locis,  quos  Hueckst. 
affert)  humanam  animam  Christo  non  attribuit;  attribuit  Yictorinus 
c.  Arium  8,12  et  3,15  ubi  primo  „vita“  est  pro  „anima“,  sed 
deinde  „eundum  fuit  ad  patrem  corporaliter  et  animaliter.“ 
II.  Ille  poeta  Christi  munus  salutiferum  positum  esse  arbitratur 
in  proculcato  atque  devicto  diabolo4),  Afer  noster  in  seperanda 
materie.  III.  Yictorinus  vix  dicere  potuit,  quae  sunt  carm.  adv. 
Mare.  V,  22  „  patris  sub  imagine  virtus“  nam  secundum  illius5) 
dogma  Filius  est  imago  patris  invisibilis  atque  „inoperantis.u 
IY.  Corporis  resurrectio  qualis  describitur  carmine  I,  210 — 242 


1)  Dissertat,  inaug.  de  carmine  adv.  Marcionem,  quod  dicitur  esse  Ter¬ 
tulliani.  Lipsiae. 

2)  L.  1.  pag.  55  sq. 

3)  quae  pag.  8  not.  4  attuli, 

4)  Carm.  adv.  Mare.  2,  55 — 56;  3,  275. 

5)  Vide  praecipue  quae  exposuerit  c.  Arium  1,  19. 

et  V,  100  minus  consonat  cum  Yictorinanis  placitis.  Y.  Conce¬ 
dimus  1),  auctori  carminis  epistulam  ad  Hebraeos  scriptam  cognitam 
fuisse  nec  tamen  Pauli  visam  esse.  Yictorinus  vero  disertis  verbis 
c.  Arium  2,  3  „Lectum,  inquit,  apud  Paulum  ad  Hebraeos  de 
Christo/4 

Caeterum  si  Yictorinus  auctor  huius  carminis  esset,  cur  non 
mentionem  opusculi  fecit  in  aliis  libris  quippe  qui  proprios  citare 
gaudeat.  Accedit,  quo  deius  rei  occasio  interdum  obveniat,  quom 
Marcionitae  interdum  commemorentur.  At  Noster  ecclesiasticis 
muneribus  non  functus  certo  supersedit  contra  conventiculum2) 
Marcionitarum,  quod  fuit  Romae,  quidquam  conscribere. 

Quae  cum  ita  se  habeant,  carmen  Nostro  abiudicandum  cen¬ 
semus.  Cuiusnam  sit,  disquirere  non  huius  opusculi  est;  monemus, 
Hilgenfeldio  hoc  carmen  centum  annis  antiquius  esse  arbitrato 
(annal.  theolog.  scient.  1876,  I)  nos  suffragari  non  potuisse. 


1)  cfr,  Hueckstaedt  1.  1.  p.  44  sq. 

2)  Nam  contra  singulare  conventiculum  MarcioD.  carmen  editum  esse, 
Hueckst.  evicit. 

Bertholdus  Gusta vus  Koffmane 

de  vita  sua. 

Natus  sum  a.  d.  XI  Kal.  Aug.  a.  p.  Chr.  n.  MDCCCLII 
Berolstadii,  circa  cuius  urbis  pomoerium  Ernestus  pater  paterna 
rura  bobus  exercebat  suis.  Matrem  Elisabet  e  gente  Heinzelmann 
abhinc  V  annis  ereptam  maereo.  Ex  IV  fratrum  numero  minimus 
natu  etsi  ob  corpus  tunc  infirmum  sero  ad  elementa  literarum 
accessi,  mox  suggerentibus  ludi  magistris  ad  Latina,  deinde  annos 
natus  XIII  ad  Graeca  arva  adductus  sum  a  reverend.  Strauss, 
pastore  urbis  primario.  A.  saec.  LXVI  gymnasii  Olsnensis,  quod 
rectoribus  Silber,  Hess,  Abicht ,  florere  vidimus,  classes  persolvere 
coepi ;  absolvi  examen  maturitatis  mense  Martio  a.  s.  LXXIII 
operam  daturus  theologiae  et  philologiae. 

At  arctiori  me  astrinxit  vinculo  theologia,  cuius  studiosorum 
in  ordinem  univers.  Viadrinae  receptus  sum  a  viro  doct,  doct. 
Raebiger ,  t.  dec.  Scholas  et  privatas  et  publicas  adii  doct.  Gess, 
Hahn,  Meuss,  Raebiger,  Reuter,  Schultz  nec  non  privatim  docen¬ 
tium  Rhode ,  Tschackert ,  Lemnie.  In  convictum  illum  comitis 
illustr.  de  Sedlnitzhy ,  curante  viro  benevol.  Meuss,  receptus  amicum 
erga  me  animum  Lic.  theol.  Weber  detexi.  E  disciplinis  theol. 
adamavi  praecipue  historicam  Reutero  egregio  duce.  Quom 
venerab.  ordo  noster  de  notione  voculae  chocmah  disquiri  iussisset 
proposito  praemio,  a.  saec.  LXXV  satisfeci.  Quo  facto  castra  alia 
commilitonesque  alii  me  vocarunt:  militavi  —  nec  stipendia  merui 
nec  honores  —  in  undecumanorum  centuria  III.  Studia  attenuata 
sunt  non  interrupta.  His  atque  insequentibus  semenstribus  syste- 
maticae  disciplinae  me  tenuerunt  gliscente  ardore  historicae. 
Deinde  ex  autumno  a.  s.  LXXVI  apud  comitem  illustr.  de  Stosch 
dioeces.  Gruenberg  pueros  rexi.  Quo  tempore  tam  gratae  memo¬ 
riae  elapso  redii  Vratislaviam  ultimas  curas  adhibiturus  operi  „de 
latinitate  eccles.u  cuius  fascic.  I  hoc  anno  publici  iuris  feci. 
Nunc  vero  laetum  exoptatumque  subeo  officium  grates  agendi 
omnibus  quos  supra  nominavi  viris  nec  minus  clarissimo  Wein- 
garten ,  qui  ut  antecessor  Reuter ,  benignum  animum  erga  me 
praebuit  fautoris,  magistri,  patroni. 


THESES. 


I.  Ab  encyclopaedia  theologica  removendam  esse  metho- 
dologiam. 

II.  Ps.  VIII,  9  "lliy  non  ad  animalia  maritima  pertinet  sed 
ad  hominem,  v.  7. 

III.  Luc.  11,  49  et  7,  35  oocpia?  vox  non  a  Domino  sed  ab 
auctore  antiquissimae  narrationis  posita  est. 

IV.  Luc.  9,  51 — 18,  14  non  ex  uno  fonte  in  evgl.  Lucae 
manasse. 

V.  Epistulae  Barnabae  cap.  18 — 21  spuria  esse. 

VI.  Quod  Dorner  (glaubensl.  I,  §  30—33)  trinitatis  dogma 
ante  christologiam  tractavit,  contra  doctrinae  suae  fundamenta  fecit 
(v.  ibid.  §  2—14). 

VII.  In  hymnario  Silesiaco  nuperrime^  edito  (praeter  multos 
iaudis  titulos)  theologus  inveniet  versus  inutiliter  mutatos :  427,  7, 
3;  434,  8,  3;  432,  1,9 — 10;  ob  caussas  dogmaticas  infeliciter  ve¬ 
xatos:  434,  7,  6  (contra  375,  5,  1)  235,  2,  5;  pingui  Minerva  ob 
rythmum,  assonantiam,  linguam  obsoletam  depravatos:  nro  51,  4, 
3;  427  (metrum  stroph.  1  et  3)  429,  5,  2;  integros  vero,  ub 
corrigendum  fuit,  ut.  5,  2,  3;  392,  3,  2  etc. 


